به‌شداریی ئیسلامییه‌كان له‌حوكمڕانییه وه‌زعییه‌كان، بره‌ودانه به سيكولاريسم – بنیان جهاد علیه دین سکولاریسم و مذاهب مختلف آن\nبه‌شداریی ئیسلامییه‌كان له‌حوكمڕانییه وه‌زعییه‌كان، بره‌ودانه به سيكولاريسم\nهه‌ندێك گرووپی ئیسلامی بوون به هه‌ڵگری بۆچوونێك كه بریتییه له جایزبوونی به‌شداریكردن له حوكمرِانییه‌تێكدا كه بنه‌مای ئه‌و حوكمه بریتی نییه له ئیسلام. كه ناجایزی و حه‌رامیی ئه‌م كاره دیار و ئاشكرایه. ئه‌وه‌ی ده‌مه‌وێت باسی لێ بكه‌م ئه‌و ڕِووه‌ی ئه‌م كاره‌یه كه ئه‌م جۆره به‌شداریكردنه، بره‌ودانه به بیری سيكولاريسم ، بره‌ودانه به بیری جیاكردنه‌وه‌ی دین له ده‌وڵه‌ت و ته‌سلیمبوونه به‌و داگیركارییه فیكرییه‌ی ڕِۆژئاوا كه ده‌یه‌وێت به هه‌ر شێوه‌یه‌ك له شێوه‌كان موسوڵمانان له ئه‌سڵی دینه‌كه‌یان دوور بخاته‌وه و به هه‌ندێك شتی لاوه‌كی ناو دینه‌كه‌وه مه‌شغووڵیان بكات. كه به‌م شێوه ده‌بن به نموونه‌ی هه‌ر ڕێكخراوێكی غه‌یره‌ئیسلامی، خاوه‌نی ئه‌م بۆچوونانه بیانووی به‌شداریكردنیان به هه‌ندێك پاساوی عه‌قڵی و مه‌نتیقی ده‌هێننه‌وه. كارلێكرده‌ی واقیع و ڕِۆژگارن و پشت نابه‌ستن به ده‌لیلی شه‌رعی.\nده‌شڵێن حوكمكردن به‌وه‌ی خوای گه‌وره ناردوویه‌تی فه‌رزه وه ئه‌وانه‌ی حوكمی موسوڵمانان ده‌كه‌ن تاغووتن و ده‌شڵێن كه ڕِێگری له موسوڵمانان ده‌كرێت بۆ گێڕانه‌وه‌ی ئیسلام بۆ ناو كاروباری ڕۆژانه. به ڵلاَم ئایا ده‌كریێت دانیشین و هیچ نه‌كه‌ین ڕِێگه بده‌ین و خه‌ڵكانی تر حوكممان بكه‌ن؟\nده‌بینین پاساو دێننه‌وه بۆ كاره ناشه‌رعییه‌كانیان و هه‌ندێك ده‌لیلیان پێیه كه به‌راورد ناكرێت له‌گه‌ڵ ئه‌م كار و كرده‌وانه‌یاندا. به‌ڵاَم با بزانن كه ئه‌م ڕِێگه‌ی گیراوه‌ته به‌ر بۆ گێڕِانه‌وه‌ی حوكمی ئیسلام ناشێت بكرێته بناغه‌یه‌كی پته‌و بۆ دروستكردنی كۆمه‌ڵگه‌یه‌كی ئیسلامی. ڕِازیبوون به به‌شداری له‌م جۆره حكوومه‌تانه‌دا واته ڕِازیبوون به داڕنینی ئیسلام له ژیان. چونكه ئه‌م ده‌وڵه‌ته له‌سه‌ر بناغه‌ی جیاكردنه‌وه‌ی دین له ده‌وڵه‌ت دروست كراوه. ته‌نها چه‌ند یاسایه‌كی ساده و لاوه‌كی به‌س نییه بۆ ڕِازیبوون به‌و ده‌ستوور و ده‌وڵه‌ته و وازهێنان له ئیسلامێك كه هه‌موو یاسا و ڕێسایه‌كی تێدایه، بۆ هه‌موو سه‌رتاپای ژیانی مرۆڤایه‌تی. ئه‌وه‌تا به‌شداریكردن له‌و جۆره ده‌سه‌ڵاَتانه‌دا هه‌موو ڕِه‌فتار و گوفتارێكی گۆڕِیون. هه‌مووی كه‌وتۆته چوارچێوه‌ی موداهه‌نه‌وه و خه‌ڵك له خۆ ڕازیكردن له جیاتی خوا. ئایا ئه‌مه جۆرێك نییه له جۆره‌كانی نیفاق؟ كه خۆیان ده‌بێت وا پیشان بده‌ن كه غیره‌تی نیشتیمانییان تازه جووڵاَوه؟\nئه‌مه له ڕِووی سیاسیشه‌وه كه ئه‌وان كردوویانه به ئامانجی سه‌ره‌كییان نه‌ك هه‌ر خزمه‌تیان ناكات به‌ڵكوو زۆریش له‌سه‌ریان ده‌كه‌وێت. ئه‌ی تا ئێستا له‌كوێ بوون ئه‌م تازه نیشتیمانپه‌روه‌رانه؟ ئه‌مه دووڕوویی (إزدواجیة) نییه له كاردا؟ ئه‌ی ئه‌م به‌شدارییه وایان لێ ناكات بێده‌نگی بنوێنن له هه‌موو حه‌قێكی ئیسلام؟ ئه‌مه وازهێنان نییه له كاری بانگه‌واز و چه‌سپاندنی شه‌رع و هه‌وڵدان بۆ حوكمكردن به ئیسلام؟ ئه‌ی ئه‌مه وازهێنان نییه له گه‌ڕِاندنه‌وه‌ی ئیسلام بۆ ناو ئه‌و واقیعه تاڵه‌ی خه‌ڵكی تێ كه‌وتووه؟ چونكه له كاتی ڕِوودانی هه‌ر كێشه‌یه‌كدا له ناو موسوڵماناندا ده‌بێت بگه‌ڕێنه‌وه بۆ ئه‌و ده‌ستووره نائیسلامییه‌ی كه ئه‌وان دایان ڕِشتووه. ناشتوانن داوای حوكمێكی ئیسلامی بكه‌ن چونكه ئه‌و عه‌هده‌ی پابه‌ند كراون پێوه‌ی ده‌ڵێت كه ده‌بێت كار به‌و یاساو ڕێسایانه بكرێت كه ئه‌وان دایده‌ڕێژن.\nوه هه‌روه‌ها دوور‌كه‌وتنه‌وه‌یه له بیری دروستكردنی ده‌وڵه‌تی ئیسلامی و ناشتوانن كاری بۆ بكه‌ن له نێو موسوڵماناندا. وه ناتوانن ئه‌وه بكه‌ن كه خوای گه‌وره رِایسپاردوون بۆی. ئاخر چه‌سپاندنی ئیسلام بریتی نییه له هه‌بوونی هه‌ندێك كورسیی ئیداری یان هه‌ندێك نازناوی شۆڕِشگێڕِانه یان هه‌ندێك سوودی كه‌م بۆ چه‌ند كه‌سێكی دیاریكراو. ڕِۆشتن به‌م ئاراسته‌دا له‌گه‌ڵ ئه‌وه‌ی پێچه‌وانه‌ی شه‌رعه، زه‌ره‌رێكی گه‌وره‌شه له ئیسلام و ڕابوونه‌كه‌ی، چونكه ئیسلامیش وا پیشان ده‌درێت كه به‌شێكه له‌و گه‌نده‌ڵی و چه‌وساندنه‌وه‌یه كه تووشی خه‌ڵك ده‌بێت. وه بانگه‌وازكردن بۆ به‌شداریكردنیش له‌م جۆره ده‌سه‌ڵاَتانه‌دا به هه‌مان شێوه ده‌بێته سه‌رخستنی بیرۆكه‌ی دوورخستنه‌وه‌ی دین له ده‌وڵه‌ت، چونكه ئه‌م بانگه‌وازكردنه ده‌بێته هۆی ئه‌وه‌ی كه موسوڵمانان له ڕِێرِه‌وی ڕِاسته‌قینه‌ی خۆیان لاده‌ن و ببنه به‌شێك له‌و بیرۆكه‌یه له جیاتی به‌ربه‌ره‌كانیکردن و گۆڕِینی. وه بانگه‌واز بۆ به‌شداریكردن له‌م جۆره ده‌سه‌ڵاَتانه حه‌رامه به هه‌موو شێوه‌یه‌ك و سه‌رپێچیكردنێكی گه‌وره‌یه له فه‌رمانه‌كانی خوای گه‌وره. هه‌رچه‌ند ئه‌گه‌ر بانگخوازانی ئه‌م جۆره به‌شداریكردنه قه‌ناعه‌تیان هه‌بێت به‌وه‌ی كه ئیسلام ئایینێكی ته‌واو و سه‌رتاپاگیره. وه ده‌بێت موسوڵمانان زۆر ئاگاداری ئه‌م جۆره به‌شداریكردنه بن، چونكه نابێت موسوڵمان به پێچه‌وانه‌ی قه‌ناعه‌ته شه‌رعییه‌كه‌یه‌وه كار بكات.\nده‌بێت دڵ و عه‌قڵ و كرده‌وه‌ی كۆك بن له سه‌ر ئه‌وه‌ی حه‌ق سه‌ر بخه‌ن و دژایه‌تی مونكه‌ر بكه‌ن. وه ده‌بێت قسه‌و كرده‌وه‌ی وه‌كوو یه‌ك بێت ئه‌گینا له پاشه‌رڕۆژدا له زه‌ره‌رمه‌ند و دۆرڕاوان ده‌بێت. پێویسته ئه‌و موسوڵمانانه‌ی كه به‌م شێوه بیر ده‌كه‌نه‌وه جارێكی تر خوێندنه‌وه‌یه‌كی ورد بۆ شه‌رع بكه‌ن و ئه‌و واقیعه‌ی تێی كه‌وتوون به‌وردی هه‌ڵسه‌نگێنن، چونكه كاركردن بۆ خوای گه‌وره به‌و شێوه ده‌بێت كه خوای گه‌وره خۆی ده‌یه‌وێت و ته‌نها له‌و ڕِێگه‌وه كه خوای گه‌وره دیاری كردووه ده‌توانین سه‌رخستنی خوای گه‌وره به‌ده‌ست بهێنین به‌پێچه‌وانه‌وه .\nأَفَمَن يَمْشِي مُكِبًّا عَلَى وَجْهِهِ أَهْدَى أَمَّن يَمْشِي سَوِيًّا عَلَى صِرَاطٍ مُّسْتَقِيمٍ سوره‌تی الملک ئایه‌تی ۲۲\nسه‌رووتاری گۆڤاری الوعي ژماره ۱۶۲ سالی ۲۰۰۰ _ وه‌رگیراوه به ده‌ستکاری کردنه‌وه.\nای مسلمین این نوع از سلفیون قادیانی های جدیدند\nده م كوتيك بؤ سكرتيري كومه ل و”حمه” ي مه لاصالح و هاوشيوه كانيان


لەپێناو خۆمان و نەوەی داهاتوو: نامانەوێ ژەهرمان ده‌رخوارد بدەن!\nئاسایشی خۆمان و منداڵەکانمان لە مەترسیە!\nسەرەتا پرسیار دەکەین:\nبۆچی وڵاتانی نەمسا، ئەڵمانیا، لوکسمبۆرگ، هەنگاریا و یونان رێگری دەکەن لە روواندنی گەنمە شامی جین دەستکاریکراو لە جۆری(MON 810)؟\nبۆچی داسیان سیولۆس(نوێنەری کشتوکاڵی یەکێتی ئۆروپا) لە چاوپێکەوتنەکەی لەگەل رۆژنامەی (Adevarul، )بە توندی رەخنە لە کشتوکاڵی تۆوی سرووشت دەستکارکراو دەگرێ و پشتیوانی خۆی بۆ کشتوکاڵی سرووشتی دەکات کە جۆری خۆراک دەکات؟\nبۆچی چالاکوانەکانی رێکخراوی ژینگەپارێزی جیهانی(گرین پیس)لە سوید دژ بە رواندنی پەتاتەی(Amflora)لە 27/5/2001چالاکی دەکەن؟ بۆچی چاندنی ئەم جۆرە پەتاتەیە لە وڵاتانی لوکسمبۆرگ، نەمسا و هەنگاریا قەدەغەیە!\nبۆچی تۆری(چالاکی سکاڵای جین)لە ئەڵمانیا ماوەی چەند رۆژێک تا 11/5/2011 نزیکەی 100هەزار کەس ئیمزا دژ بە روواندنی جینتەکنەلۆژی دەکەن؟ بۆچی نەتەوە یەکگرتووەکان لە وڵامەکەیاندا دووپاتی مەترسی ئەو جۆرە بەرهەمانە لەسەر تەندرووستی مرۆڤ؟\nبۆچی لە کەنەدا و یەکێتی ئۆروپا هۆرمۆنی(posilac)کە لەلایەن کۆمپانیای بانناسیونال(Monsantos)بۆ زیادکردنی بڕی شیر مانگا بەرهەمدەهێنرێ، قەدەغە کراوە؟\nئەم پرسیارانە تەنها یەک وڵام هەڵدەگرن: زیانیان هەیە بۆ مرۆڤ و ژینگە.\nشانبەشانی زیانەکانی بۆ توانای بەرگری مرۆڤ(ئیمۆن سیستێم)لە نەخۆشی، هیلاکردنی زەمین و زیادکردنی دیاردەی بە بیابانبوونی زەمین، ئەگەری گواستنەوەی جیناتەکان بۆ مرۆڤ و ئاژەڵ، گواستنەوەی جیناتەکان بۆ لە رووەگە چێنراوەکان بۆ هەمان جۆری رووەگ، ئەگەری زیادبوونی بەرگری ئافاتەکان بۆ ژەهرە بەرهەمهێنراوەکان لە رووەگە جین گۆڕاوەکان و ئەگەری درووستکردنی پێست خورین.\nئەوەی گومان زیاتر دەخاتە سەر ئەو جۆرە بەرهەمانە ئەم پرسیارەیە: بۆچی ناوی کۆمپانیاکانی و ناوەڕۆکی بەرهەمەکانیان بەشێوەی مافیایی دەیانفرۆشن و ناوکانیان ئاشگرا ناکەن! ئایا حکومەتی هەرێم و عیراق پشکنین بۆ ساخلەمەیی ناوەڕۆکی ئەم جۆرە کاڵانە دەکەن؟ کۆمپانیاکان لەسەر کاڵاکانیان دەنووسن: جیناتی ئەم تۆوە دەستکاری کراوە؟!\nئەنجومەنی کشتوکاڵی جیهانی(IAASTD)داوا لە جووتیارەکان دەکات: (دوبارە بگەڕێنەوە بۆ میتۆدی کشتوکاڵی سرووشتی تا توانای زەوییەکانیان بەرزبکەن-SZ 2008-)\nلە 2006 پەیمانگەی =(لیبنس)لە (کاتەرسلیبن)توێژینەوە لەسەر گەنمی سرووشتگۆڕاوی کرد. ئەمە بووە هۆی ناڕەزایەتی، چونکە لەلایەکەوە پەیوەندی بە گرنگترین خۆراکمانەوە هەیەو لەلایەکی ترەوە توێژینەوەکە رێک لە تەنیشت کێڵگەیەکی گەنمی سرووشتی ئەنجامدرا. سەرەتا هەوڵ دەدرێ بە شێوەیەکی ئاشتیانە ئەو توێژینەوە رابگیرێت، بەڵام پاشان 5خوێندکار لەگەل خانمێک بەناوی مریەم(خوێندکار لە زانکۆی ڤیتسن هاوزن)لە 2008چالاکییەکی ناتوندوتیژی بەناوی(ئازادکردنی کێڵگە لە پیسی جینی)ئەنجامدا و کێڵگەکەیان تێکدا، بۆیە لەلایەن دادگاوە بە بڕی 250هەزار ئۆیڕۆ سزادران. شایانی باسە فیلمەکەی(ماری- مۆنیکیو رۆبنس) بەناوی(Monsanto- mit gift und Genen) نیشانی دەدات چۆن سەرئەنجامی توێژینەکانی مۆنسانتۆ دەستکاری دەکرێن و توانای کارتێکردنی کۆمپانیای ناوبراو لەسەر سیاسەتمەدارەکان و کارمەندەکانی پشکنین ئاشکرا دەکات. خانم رۆبنس دەڵێ: کارتێکردنی خاوەن کۆمپانیای بانناسیونالەکان لەسەر دەوڵەتێکی دیموکراسی تووشی شۆکی کردم. لەکاتی توێژینەوەکەم لەبارەی(مۆنسانتۆ)بۆم روون بووەوە توانامان چەندە کەمە لەبەرامبەر ئەو جۆرە دەسەڵاتانە....موختەبەرەکانی توێژینەوەش بەستراوی خاوەن کۆمپانییەکانن. ئەمە سەرئەنجامی گۆڕینی زانکۆکان بۆ کەرتی تایبەت، ئەمەش هۆی ئەوەیە ئیمڕۆ زاناکانیش بەدەگمەن دەتوانن هەڵویستێکی سەربەخۆیان هەبێت. بەڵام خەڵکێکی زۆریشم بینیوە کە بڕیاریانداوە لەبەردەم ئەم جۆرە پێشێلکارییە نادیموکراسیانە، خەبات بکەن، بەداخەوە سیاسەتمەدارو میدیاکاران بەدەگمەن لەریزیان بەچاودەکەوێت)، زۆرن ئەم جۆرە گەنجە خەباتگێرە کە ژیان و حاڵیان تەرخان کردووە لەپیناو رزگارکردنی مرۆڤ لە چاوچنۆکی سەرمایە و کۆمپانیا بانناسیونالەکانی بەرهەمی(گینتەشنیک)!\nهەر لە حزبە دەسەڵاتدارەکان و برا بچووکەکانیان تا گۆڕان و ئیسلامییەکان هەوڵ بۆ بەهێزکردنی کەرتی تایبەت دەدەن و شانبەشانی زانکۆی ئەهلی، نەخۆشخانەی ئەهلی، پزیشکی ئەهلی، بیناسازی ئەهلی، بانقی ئەهلی، سیکورتی ئەهلی...هتد، ئێستا نزیکەی 5400خانووی پلاستیکی ئەهلی هەیە. بەم شێوەیە ئاسایشی خۆراکی خۆمان و نەوەی داهاتوومان لە مەترسییە، بۆیە هاواردەکەین و دەڵێین:\n- کشتوکاڵی کوردستان نەکەن بە بازاڕ بۆ کۆمپانیا بانناسیونالەکان وتۆوە ژەهراوەکانیان!\n- راگرتنی ریکلامکردن بۆ خانووی پلاستیکی و تۆوە زیانبەخشەکەی و قەرەبووی خاوەنەکانیان.\n- بوژاندنی لادێکان و پشتیوانی جووتیارەکان بە هەموو شێوەیەک لە پێناو کشتوکاڵی سرووشتی.\n- پشکنینی هەر بەرووبومێکی هاوردە و ئەرکی حکومەتیش ئەوەیە رێگری لە هەر خۆراکێک بکات جیناتەکەی گۆڕاوە.\nلەم بارەیەوە دەبی پەرلەمانی کوردستان هەڵویستی هەبێت...!\nکەمپەین بۆ هەڵوەشاندنی فەرمانی (٨١)\nبۆ پەیوەندی کردن: 07700595583


2019-06-23 (الاحد) [ جامعة التنمية البشرية ]\nبه‌مه‌به‌ستی ئه‌نجامدانی چه‌ند ۆركشۆپێكی هاوبه‌شی نێوده‌وڵه‌تی و دارشتنی پلانێكی هاوبه‌ش بۆ ئه‌نجامدانی چه‌ند پرۆژه‌یه‌كی زانستی وه‌فدێكی زانکۆی نۆتینگهامی به‌ریتانی سه‌ردانی زانکۆی گەشەپێدانی مرۆیی ده‌كه‌ن.\nرۆژی ٢٣-٦-٢٠١٩ به‌رێز پڕۆفیسۆر د. مەریوان ئەحمەد ڕەشید، سەرۆکی زانکۆ به ئاماده‌بونی ئه‌ندامانی ئه‌نجومه‌نی زانكۆ پێشوازی كرد له وه‌فدێكی زانکۆی نۆتینگهامی به‌ریتانی به سه‌رۆكایه‌تی به‌رێز پڕۆفیسۆ د. محمد حنینی و له دیدارێكی دۆستانه‌دا ورده‌كارییه‌كانی ئەنجامدانی یەکەمین ۆرک شۆپی نێودەوڵەتیان له نێوان هه‌ردوو زانكۆدا تاوتوێ كرد.\nئەنجامدانی یەکەم وۆرک شۆپی نێودەوڵەتی لەنێوان زانکۆی نۆتینگهام و زانکۆی گەشەپێدانی مرۆیی دوای ئەوە هات کە سەرۆکایەتی زانکۆ پلانی کاری توێژینەوەی هاوبەشی داڕشت لەگەڵ زانکۆی ناوبراو و له‌و چوارچێوه‌یه‌شدا بە دو وۆرک شۆپ بەردی بناغەی ئەم پڕۆژە زانستیە گرنگە دانرا.


گوشاری ناوەندە ئەمنییەکان بۆ سەر سێ چالاکی خەڵکی دێولان بە مەبەستی وەرگرتنی دانپێدانانی زۆرەملێ\n08:23 - 12 February 2020\nهەنگاو: ئیدارەی ئیتلاعاتی سنە سێ چالاکی مەدەنی خەڵکی دێولانی کە ئەندامی یەک خێزانن خستووەتە ژێر گوشارەوە هەتا دان بە پەیوەندی خۆیان لەگەڵ حیزبێکی کوردستانی بنێن.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، دوای تێپەڕینی یەک مانگ لە دەستبەسەر کردنی سێ چالاکی مەدەنی خەڵکی دێولان بە ناوەکانی ”ئازاد عەباسی“، ”سیرووس عەباسی“ و هاوژینەکەی بە ناوی ”فریدە ویسی“ هێشتا دەستبەسەرن و ناوەندە ئەمنییەکان بە مەبەستی وەرگرتنی دانپێدانانی زۆرەملێ گوشاریان خستووەتە سەریان.\nسەرچاوەیەکی نزیک بە بنەماڵەی عەباسی کە بە هۆکاری ئەمنی نەیویست ناوی ئاشکرا بێت لەوبارەوە بە هەنگاوی ڕاگەیاند کە، ئەو سێ چالاکە دوای دەستبەسەرکران بۆ دەستبەسەرگەی ئیدارەی ئیتلاعاتی سنە گوازراونەتەوە و تەنیا یەک جار توانیویانە کە چاویان پێیان بکەوێت.\nبە وتەی ئەو سەرچاوەیە، ئەو سێ هاووڵاتییە ئێستا لە دەستبەسەرگەی ئیدارەی ئیتلاعاتی سنە ڕاگیراون و لە ژیر گوشاردان هەتا دان بە هاوکاری یەکێک لە حیزبە کوردستانییەکانی دژبەری حکوومەت بنێن.\nفەریدە وەیسی کە ڕۆژی دووشەممە ٢١ی ڕەزبەر لەگەڵ بنەماڵەکەی چاوپێکەوتنی هەبووە ئەو تۆمەتانی بێ بنەما لە قەڵەم داوە و پەیوەندی لەگەڵ حیزبە کوردستانییەکانی ڕەد کردووەتەوە. ناوبراو هەروەها ڕایگەیاندووە کە ناوەندە ئەمنییەکان بۆ وەرگرتنی دانپێدانانی زۆرەملێ ئەشکەنجەیانیان داوە و گوشاریان خستووەتە سەریان.\nئەو سەرچاوەیە لە درێژەدا ڕایگەیاند کە، ناوەندە ئەمنییەکان بێ ڕێزییان بە بنەماڵەی ئەو سێ کەسە کردووە و پێیانیان ڕاگەیاندووە کە ئەگەر پەیگیری چارەنووسی ڕۆڵەکانتان بن ئەوا دەستبەسەر دەکرێن.\nهێزە ئەمنیەتییەکانی حکوومەتی ئێران لە شاری دێولان ڕۆژی سێشەممە ٢٤ی بەفرانباری ٢٧١٩ (١٤ی ژانویەی ٢٠٢٠)، هێرشان کردە سەر ناوەندی فێرکاریی “زانست” و سیروس عەباسی و هاوژینەکەیان بە ناوی فەریدە وەیسی دەسبەسەر کردووە.\nلە لایەکی دیکەوە، ئازاد عەباسی کە بۆ ئاگادار بوون لە چارەنووسی برا و براژنەکەی هەمان ڕۆژ سەردانی ئیدارەی ئیتلاعاتی دێولانی کردبوو دەستبەسەر کرا.\nئازاد عەباسی ٤ ساڵ پێش کەمۆەینی ڕزگار کردنی “کانی بڵ”ی دامەزراند و یەکێک لەو کەسانە بوو ک بۆ رزگار کردنی ئەو کانییە مانی لەخواردن گرت. ناوبراو هەروەها دامەزرێنەری ئەنجومەنی شەیدای سەوزی دێولانە و بە هۆی چالاکی لە کەناڵی “ژینگەیار” کە تایبەت بوو بە پرسی پشتیوانی لە ئەسبی کۆڵبەران و سەگی سەر شەقامەکان، ٣ ساڵ پێش خەڵاتی “ورچی قاوەیی” لە مەعسوومە ءیبتکار، وەزیری بێهداشت و دەرمانی ئێران وەرگرت.


چوار خۆراك هۆكارى پیرى و چرچ بوونى ڕوخساره – Takalami | تكلمي\nچوار خۆراك هۆكارى پیرى و چرچ بوونى ڕوخساره\nهه‌ریه‌كه له‌ئێمه ئاره‌زوو ده‌كه‌ین هه‌ربه گه‌نجى و جوانى بمێنینه‌وه ، به‌ڵام زوو چرچ بوونى ڕوخسار ڕێگرى ده‌كات له مانه‌وه‌ت به گه‌نجى .\nبه‌پێى ماڵپه‌ڕى “الیوم السابع” باس له‌كۆمه‌ڵێك خۆراك ده‌كات كه هۆكارن بۆ خێرا پیربوون و زوو چرچ بوونى ڕوخسار :-\n• ئه‌و خۆراكانه‌ى كه ده‌وڵه‌مه‌ندن به شه‌كر كۆلاجینى پێست له‌ناو ده‌بات كه به‌رپرسه له دواكه‌وتنى چرچى پێست .\n• خواردنه‌وه گازییه‌كان و كهولییه‌كان ڤیتامین “سى” له‌ناو ده‌به‌ن كه ئه‌م ڤیتامینه پێست جوان و ساف ده‌كات .\n• خۆراكى چه‌وور خانه‌كانى له‌ش ده‌كوژێت .\n• گۆشتى ئاماده‌كراو وه‌كو باسرمه هۆكارێكه بۆ خێرا پیربوونت ، چونكه ده‌بێته هۆى توش بونت به هه‌وكردنى ناوه‌وه‌ى له‌ش\nسێ ئافرەتی رفێندراوی کوردی ئێزدی رادەستی ئەنجوومەنی رووحانی کرانەوە


ئەپڵ وەشانی macOS Big Sur ـی بە دیزاینی تەواو نوێ و Control Center و زیاترەوە ڕاگەیاند - Home4T\nالرئيسية / IFTTT / کەی ئای تی ئێن / ئەپڵ وەشانی macOS Big Sur ـی بە دیزاینی تەواو نوێ و Control Center و زیاترەوە ڕاگەیاند\nUser Home4T 6/22/2020 11:07:00 pm IFTTT, کەی ئای تی ئێن\nئەمشەو و لە میانەی بەڕێوەچوونی کۆنگرەی WWDC 20 ـدا، ئەپڵ وەشانی وەشانی macOS Big Sur ـی بە دیزاینی تەواو و نوێ و Control Center و زیاترەوە ڕاگەیاند.\nوەشانی macOS Big Sur خاوەن دیزاینێکی تەواو نوێیە، وێنۆچکەی ئەپەکان بە شێوەیەکی نوێ دیزاین کراونەتەوە و چیدیکە بازنەیی نین، بەڵکو چوارگۆشەیین. وە خاوەن تایبەتمەندی ناوەندی کۆنتڕۆڵ (Control Center) ـە تاوەکو بە ئاسانی دەستت بگات بە بەشەکانی وایفای و بلوتوس و ڕووناکی ڕوونما و زیاتر.\nبەشی Notification Center و ویدجێتەکانیشی نوێ کراونەتەوە و دەقاودەق وەک iOS ـی لێ کراون، کە ویدجێتەکان خاوەن دیزاینێکی نایاب و چەندین قەبارەی جیاوازن.\nهەروەها ئەپەکانی Messages و Maps ـیش بە تەواوی نوێ کراونەتەوە و خاوەن هەمان تایبەتمەندییەکانی iOS ـن.\nتایبەتمەندی Mac Catalyst بۆ پۆرت کردنی ئەپەکان لە iOS و iPadOS بۆ macOS باشتر کراوە و لەمەودوا ناوەڕۆکی ئەپەکان باشتر شوێنی خۆیان دەگرن لەسەر ڕوونما.\nهەرچی دەربارەی وێبگەڕی Safari ـیشە، گەورەترین نوێکاری بە خۆیەوە بینیوە، چەندین تایبەتمەندی وەک وەرگێڕانی ناوخۆیی، دیزاینکردنەوەی تابەکان، گۆڕینی وێنەی پاشبنەمای پەڕەی سەرەکی و زیاتری بۆ زیاد کراوە.\nوەشانی macOS Big Sur لە ئەمڕۆوە بە شێوەی تاقیکاری داخراو بۆ گەشەپێدەران، لە مانگی داهاتوو بە شێوەی تاقیکاری کراوە و لە کۆتاییەکانی ئەمساڵدا بۆ هەمووان بەردەست دەکرێت.\nfrom کەی ئای تی ئێن https://ift.tt/2V4ZiET


حەماس - Mehr News Agency\nهەموو لایەنەکان بەرگری لە مزگەوتی ئەقسا و شوناسی ئیسلامیی بکەن\nسەرۆکی نووسینگەی سیاسی بزووتنەوەی حەماس لە دیدار لەگەڵ ئەندامانی یەکێتی یهانی زانایانی موسڵمان لە ئەستەنبۆڵ وتی: هەموو لایەنەکان لە مزگەوتی ئەقسا و شوناسی ئیسلامیی بەرگری بکەن.\nجێگری سەرۆکی پەرلەمانی عێراق:\nجێگری سەرۆکی پەرلەمانی عێراق لە لێدوانێکدا وتی: پەسەند کردنی یاسای بەتاوان ناسینی پێوەندی لەگەڵ ئیسرائیل بۆ سەقامگیری وڵات زەروورییە.\nچرکە بەچرکە لەگەڵ گۆڕانکارییەکانی فەلەستین؛\nهێرشی ئیسرائیلییەکان بۆ سەر مزگەوتی ئەقسا/هۆشداریی جیدی حەماس بە تێلاڤیڤ\nشارۆچکەنشینەکانی ئیسرائیلی ئەمڕۆ پێنجشەممە بە گڵۆپی سەقزی نەفتالی بێنێت سەرۆک وەزیرانی ئەو ڕژێمە هێرشیان کردە سەر مزگەوتی ئەقسا.\nلە کاردانەوە بە هێرشی زایۆنییەکان؛\nهۆشداری حەماس بە زایۆنیستەکان: لە گەڵ ئاگر یاری مەکەن\nبزووتنەوەی حەماس بە دەرکردنی بڵاوکراوەیەک کاردانەوەی بە کردەوەکانی زایۆنیستەکان نیشان دا و هۆشداری دا لە گەڵ ئاگر یاری نەکەن.\nئەندامی باڵای حەماس لە کاردانەوە بە ئۆپەراسیۆنی تێلاڤیڤ؛\nهەر خراپەکارییەکی زایۆنیستەکان وڵامی رووخێنەری بەدواوە دەبێت\nئەندامی باڵای حەماس لە کاردانەوە بە ئۆپەراسیۆنی تێلاڤیڤ وتی: هەر خراپەکارییەکی زایۆنیستەکان وڵامی رووخێنەری بەدواوە دەبێت.\nئیسماعیل هەنییە لە پەیامی پیرۆزبایی بە ڕێبەری شۆڕش:\nشۆڕشی ئیسلامی قەڵایەکی پتەو دژی تیرۆریزمی زایۆنیستی-ئەمریکییە\nسەرۆکی نووسینگەی سیاسی بزووتنەوەی حەماس لە پەیامێکدا ٤٣هەمین ساڵوەگەڕی شۆڕشی ئیسلامی لە ڕێبەر و سەرۆک کۆماری ئێران پیرۆز کرد.\nژێنێراڵی زایۆنیست هۆشداری دا؛\nگەر شەڕ ڕوو بدات ڕۆژانە ٣ هەزار مووشەک بەرەو ڕژیمی زایۆنیستی دەهاوێژرێت\nژێنێراڵی ڕژیمی زایۆنی هۆشداری دا گەر تێل ئاڤیڤ بکەوێتە نێو شەڕەوە، ناوچە داگیرکراوەکان ڕۆژانە دەبێتە ئامانجی ٣ هەزار مووشەکی ئێران و حەماس.\nئیسماعیل هەنیە بۆ مێهر:\nسەرۆکی نووسینگەی سیاسی بزووتنەوەی بەرخۆدانی ئیسلامی حەماس لە گفتوگۆیەکی تایبەت لەگەڵ ئاژانسی هەواڵی مێهر وتی: ئۆمەتی ئیسلامی ئەبێ بۆ تێکشکاندنی سیاسەتی ئاسایی کردنەوەی پێوەند لەگەڵ داگیرکەرانی زایۆنی هەوڵ بدات.\nجیهادی ئیسلامی فەلەستین:\nکەتیبەکانی قودس ئاگرێک لە ناوچە دادەگیرسێنێت\nبزووتنەوەی جیهادی ئیسلامی فەلەستین وێڕای داکۆکی لە سەر ئامادەیی بەرخۆدان بۆ بەرەنگاربوونەوە لە گەڵ رژیمی زایۆنی رایگەیاند: ئەوەی لە قودس روو ئەدات, ئاگرێک لە ناوچە دادەگیرسێنێت.\nمووشەکەکانی بەرخۆدان ئامادەی هاویشتن بەرەو فڕۆکەخانەی تێلاڤیڤن\nشرۆڤەکاری جیهانی عەرەب وێڕای ئاماژە بەوەی کە دۆخی نێوان غەزە و تێل ئاڤیڤ بەرەو شەڕێکی نوێ دەچێت, وتی: شەڕی داهاتوو زۆر قورستر دەبێت.\nقۆڵبەست کرانی ٣٠ کەس لە کەرتی ڕۆژاوایی/ حەماس: هەینی ڕۆژی تووڕەییە\nسەربازانی ڕژیمی زایۆنی هێرشیان کردە سەر ناوچە جۆربەجۆرەکانی کەرتی ڕۆژاوایی و ٣٠ فەلەستینیان قۆڵبەست کرد.\nقۆڵبەست کردنی منداڵی یەکێک لە ڕێبەرانی حەماس/ دەستدرێژی بۆ سەر هەواڵنێران لە قودس\nقۆڵبەست کردنی منداڵی یەکێک لە ڕێبەرانی حەماس و دەستدرێژی بۆ سەر هەواڵنێران لە قودس ڕووداوە نوێیەکانی فەلەستین دێتە ئەژماەر.\nهێرشی زایۆنیستەکان بۆ مزگەوتی ئەقسا/ 15 فەلەستینی قۆڵبەست کران\nشارۆچکەنشینەکانی ڕژیمی زایۆنیستی ئەمڕۆ جارێکیتر هێرشیان کردە سەر مزگەوتی ئەقسا.\nسەرۆکی نووسینگەی حەماس لە غەززە هۆشداری دایە زایۆنیستەکان و وتی: بۆ پشتیوانی دارایی و چەک سپاسی ئێران دەکەین.\nلە گفتوگۆ لە گەڵ سەرلەشکەر سەلامی ؛\nهەنیە: بەرخۆدانی فەلەستین گەردەنی ملهوڕیی ئیسرائیلی شکاند\nفەرماندەی گشتی سوپای پاسداران و سەرۆکی نووسینگەی سیاسی حەماس سەبارەت بە سەرکەوتنەکانی بەرخۆدانی فەلەستین لە ڕێگای تەلەفۆنەوە گفتوگۆیان کرد.\nبە جەخت لەسەر ڕاگیرانی جەنایەتەکانی ئیسرائیل؛\nحەماس: دەستمان هەر لەسەر پەلەپیتکەیە\nبەرپرسێکی بزووتنەوەی بەرخۆدانی فەلەستین هۆشداریی دایە بەرپرسانی ئیسرائیل و پاڵپشتانی کە دەستانی ئەو بزووتنەوە هەر لە سەر پەلەپیتکەیە.\nبەیاننامەی هاوبەشی ڕێبەرانی فەلەستین:\nئیمارات هەڵەی مێژوویی خۆی ڕاست بکاتەوە\nڕێبەرانی فەلەستینی لە کۆبوونەوەیەکی هاوبەش، دژایەتی توندی خۆیانیان بەرانبەر هەوڵی ئیمارات بۆ ئاسایی کردنەوەی پێوەندی خۆی لەگەڵ ئیسرائیل ڕاگەیاند.\nسەبارەت بە دۆخی فەلەستین؛\nنامەی ئایەتوڵڵا خامنەیی لە وەڵامی ئیسماعیل هەنیە\nناوەڕۆکی نامەکەی ئایەتوڵڵا خامنەیی لە وەڵامی نامەی سەرۆکی نووسینگەی سیاسی بزووتنەوەی حەماس بڵاو کردەوە.\nلەلایەن سەرۆک کۆماری ئێرانەوە؛\nئیسماعیل هەنیە لە نامەیەکدا بۆ ڕێبەری شۆڕش:\nبەرخۆدان تا سەرکەوتنی کۆتایی بەردەوامە/ ئێران پێشەنگی قسەی حەقە\nسەرۆکی نووسینگەی سیاسی بزووتنەوەی حەماس وتی: بەردەوام بوونی خۆمان بۆ ئامادە بوون لە سەنگەری بەرخۆدان لە پاڵ هەموو دادپەروەری و پێشەنگی ئێران، تا سەرکەوتنی کۆتایی ڕادەگەیێنین.\nحەماس هەوڵی دوژمنانەی ئەمریکا دژی سوپای پاسدارانی بە توندی ئیدانە کرد\nبزووتنەوەی حەماس بە دەرکردنی بەیانییەیەک هەوڵی دوژمنانەی ئەمریکا بۆ خستنی ناوی سوپای پاسداران لە خشتەی تیرۆریزمی ئەو وڵاتەی بە توندی ئیدانە کرد.


خەڵکی خۆپیشاندان دژی بوونی بەرەی نوسرە و هاوپەیمانانی دەکەن لە مەعەرەت نوعمان لە 11 حوزەیراندا. [لاپه‌ڕه‌ی فەیسبوکی مەعەرەت نوعمان]\nدانیشتوانی مەعەرەت نوعمان لە پارێزگای ئیدلیبی سوریا تەحریر شامیان دەرکردووە -- كه هاوپەیمانێتیەکی لایەنە توندڕەوەکانە و بەرەی نوسرەشی تێدایە -- دوای چەند رۆژێك لە خۆپیشاندان و رووبەڕووبوونەوە، چالاکوانانی ناوخۆ وتیان.\nچالاکوان هانی نوعمان، خەڵکی مەعەرەت نوعمان، وتی شارەکە ئاڵۆزبووە دوای ئەوەی ئەندامانی تەحریر شام وروژمیان هێناوە بۆی لە سەرەتای حوزەیراندا کاتێك دوای ئەندامانی فیرقەی 13 کەوتوون، کە لایەنێكی سەر بە سوپای سوریای ئازادە.\nنوعمان کە ناوی خوازراوی بەکارهێنا بۆ شاردنەوەی شوناسی، بە دیارونای وت زۆرێك لە چەکدارانی فیرقەی 13 خەڵکی مەعەرەت نوعمانن، کە بوونی بەرەی نوسرە و هاوپەیمانانی رەتدەکەنەوە.\nوتی تەحریر شام وروژمی هێنایە شارەکەوە "تا فیرقەی 13 لەناوبەرێت، کە چاودێریی کردوون تا رێگە لە پێشێلکاری و دەستگیرکردن بگرێت".\nخۆپیشاندانی خەڵك دژی بەرەی نوسرە لە مزگەوتی گەورەی مەعەرەت نوعمان دەستیپێکرد لە 11 حوزەیراندا. [لاپه‌ڕه‌ی فەیسبوکی مەعەرەت نوعمان]\nلە 8 حوزەیراندا، تەحریر شام بنکەکانی فیرقەی 13ی لە مەعەرەت نوعمان گرت، رۆژی دواتر رایگەیاند کۆنترۆڵی تەواوی شارەکەی کردووە.\nلە 9 حوزەیراندا پێکدادان لە شارەکە دەستیپێکرد، دوای ئەوەی ئەندامانی تەحریر شام وروژمیان بردە سەر بنکەکانی پۆلیسی هێزەکانی سوریای دیموکرات کە شارەکەیان بەڕێوەدەبرد.\nخۆپیشاندانه‌كان به توندوتیژیی وه‌ڵامدرانه‌وه\nدوای ئەو رووداوە، خۆپیشاندانی هه‌ڕه‌مه‌كی لە مزگەوتی گەورەی مەعەرەت نوعمانەوە دەستیپێکرد.\nدانیشتوانی گوند و شارۆچکەکانی ئەو دەوروبەرە، بەتایبەتی کەفروما، هاتنەناو خۆپیشاندەرانەوە و ئاڵای شۆڕشی سوریایان بەرزکردەوە و دروشمی "خەڵکی لە ئێوە بەهێزترە" و گوتاری دیکەیان دەوتەوە بۆ سەرکۆنەکردنی بەرەی نوسرە.\nنوعمان وتی: "ئەندامانی بەرەی نوسرە بە تەقەکردن وەڵامیان دایەوە، پێنج کەسیان کوشت و زیاتر لە 20یان بریندارکرد."\nوتیشی لەنێو ئەوانەی کوژران تەیسیر سەماحی بوو، سەرکردەی فیرقەی 13 کە وەك جێگری بەڕێوەبەری پۆلیسی شارەکە کاریدەکرد.\nبەگوێرە مەرجەکانی رێککەوتنی ئاگربەستی 11 حوزەیران، تەحریر شام قایلبوو بە وەستاندنی شەڕ لەگەڵ فیرقەی 13، گوایە دەبێت گروپەکە بکشێتەوە.\nنوعمان وتی: "رێککەوتننامەکە داوای جێهێشتنی تەواوەتیی شارەکەی دەکرد لەلایەن تەحریر شامەوە و كێشانه‌وه‌ی ئەندامانی لە خاڵەكانی پشکنینی دەوروبەر و جێهێشتنی فیرقەی 13."\nوتیشی: "بەڵام هێشتا ململانێ زۆرە لە شارەکە و هەندێك گوندەکانی دەوروبەریدا دوای پێکدادانەکان."\nهه‌روه‌ها وتی: "دۆخەکە زۆر توندە و دەکرێت هەرکاتێك بێت بتەقێتەوە."\nئەو دوو لایەنە چەندین جار پێکیانداداوە، بەتایبەتی لە 2016، دوای هەوڵەکان بۆ سەپاندنی شێوازێکی توندی شەریعە کە سزای تێدابوو بۆ پێشێلکاری وەك جێبەجێنەکردنی رێسای توندی پۆشاکی ئیسلامی و جگەرەکێشان.\nچالاکیی سیاسییش قەدەغەکراوە.\nدانیشتوانی ئه‌م شاره‌ی پارێزگای ئیدلیب یەکڕیزن لە رەتکردنەوەی ملکەچکردن بۆ فەرمانڕەوایی هاوپەیمانێتیە توندڕەوەکە، کە یەکشەممە دەستیكرد بە هێرش.


تەرمی دانەر کە لە ڕێگای ئەوروپا گیانى لەدەستدا؛ دەگەڕێنرێتەوە کوردستان\nتەرمی ئەو پەمابەرەی دووشەممەی رابردوو کە بەنیازبوو بچێته مینای كۆمه‌نیزیا خۆی بگەێنێتە ووڵاتی ئیتالیا، بەڵام بە رووداوی هاتوچۆ گیانی لەدەستدا دەگەڕێنرێتەوە کوردستان.\nئاری جەلال سکرتێری فیدراسیۆنی پەنابەران لە هەژماری تایبەتی خۆی بڵاویکردووەتەوە:" دانه‌ر فاتح احمد تەمەن ١٩ ساڵ ئەو پەنابەرە کوردەی ده‌ربه‌ندیخان بوو کە ویستویه‌تی له ڕێگه‌ی كۆمه‌نیزیاوه ڕوبكاته وڵاتانی باكوری ئه‌وروپا و خه‌ونه‌كەی به‌دی بێنێت به‌ڵام به‌ر له گه‌یشتنی بە خه‌ونه‌كەی گیانی له ده‌ست داو ئه‌م گه‌نجه‌ش بووه قوربانی وه‌ك و سەدان گه‌نجی تری پەنابەر له ڕێگەی هاتوو نەهاتی ئه‌وروپادا."\nوتوشیەتی: دوای سێ کاتژمێر بەسەر ئەو رووداوەدا بەختیار برای کۆچکردو پەیوەندی بە فیدراسیۆنی پەنابەرانەوە دەکات بە قوڕگی پڕ لەگریانەوە ڕایدەگەینیت کە براکەی گیانی لەدەستداوە.\nلەلایەن سەرپەرشتیار گشتی فیدراسیۆنی پەنابەران سفارەتی عیراق و نوینەرایەتی فیدراسیۆن داواکرا کاری پیویستی بۆ ئەنجام بدریت و لایەنەپەیوەندیدارەکان لە کۆمەنیزیا ئاگادار کراوەنەوە لە جێ بەجێ کردنی کاروباری یاسایی بۆ گەرانەوەی تەرمی قوربانیەکە.\nئەوەیشی نوسیووە: ئەمرۆ لە ئەسینا سەرجەم کاروباری یاسایی جیبەجێکراوە و بریارە RJ800 (Royal Jordanian ) 04:30 Sunday لە فرۆکەخانەی نیودەوڵەتی سلێمانی پێشوازی بکرێت لە تەرمی دانەری کۆچکرد و قەزای دەربەندیخان لەنزیک خانەوادەکەی بە خاک پسپێردریت.\nهاوکات ئاشکرایشی کردووە: فیدراسیۆنی پەنابەران سوپاس و پێزانینی خۆیان ئاراستەی سەرجەم ئەو کەسولایەنانە دەکەن کە هاوخەمی خۆیان نیشانداوە خەمخۆرانە هەوڵیانداوە بۆ گەرانەوەی قوربانیەکە. ڕایدەگەێنن کە تێچووی گەرانەوە تەرمەکە لەلایەن خانەوادەکەیان دابینکراوە.\n958 جار خوێندراوەتەوە


عەلی مستەفا : بەرگرییەك لە حەمەسەعید حەسەن . – WTARIKURD\nعەلی مستەفا : بەرگرییەك لە حەمەسەعید حەسەن .\nچەند هاوڕێیەكم لە فەیسبوك وەكو گلەیی ، یان وەكو ناڕەزایی لە دەربڕینێكی حەمەسەعید حەسەن چەند پۆستێكیان بڵاوكردەوە ، كە ئەو هاوڕێیانە پێیان وابو ئەو نوسینەی شاعیر و نوسەر جۆرێك لە (نارۆشنبیری) و ( بێ ئەدەبی ) و (ناشیرینی ) یە . لە كۆمێنتی ئەو چەند هاوڕێیەدا چەندان كەس جوێن دەدەن و سوكایەتی بە حەمەسەعید حەسەن دەكەن و دواتر چەند پەیجێكیش بۆ وروژاندنی سۆزی ئاینی فوی پێدادەكەن و زۆرێك لەو جنێو تەشهیرانە بڵاودەكەنەوە كە بەو نوسەرە دەكرێت . تاكو كار گەیشتۆتە ئەوەی كادێری پێشكەوتو و مەكتەب سیاسی ئیسلامیەكانیش هاتونەتە سەرخەت و جوێن و سوكایەتی ئەو خەڵكە سادەیە دوبارە دەكەنەوە و تەبەنی دەكەن .\nمن رەنگە لەگەڵ ئەو دەربڕینەی حەمەسەعید حەسەندا نەبم . بەڵام لە سێ لایەنەوە هەوڵدەدەم ئەو بابەتە شیبكەمەوە : ماف ، دەربڕینەكە ، جوێن و سوكایەتی .\nئایا حەمەسەعید حەسەن مافی خۆی نییە لەسەر ئاین یان لەسەر داعش چۆن رایەكی هەیە و چۆن دەریدەبڕێت ؟ مافی رادەربڕین و شیكردنەوەی هەر بابەتێك دەبێت پارێزراوبێت و فەراهەمبێت و هەمومان بۆ خۆمان و بۆ هەر كەسێكی دیكە بەرگری لێبكەین . بۆیە نوسەر مافی خۆیەتی چۆن رای خۆی دەردەبڕێت . دواتر ئایا دەربڕینەكەی حەمەسەعید حەسەن را و بۆچونە ، یان سوكایەتیە؟ حەمەسەعید حەسەن بە محەمەد پێغەمبەر دەڵێت : ( پەیامبەری داعش ) . ئایا ئەم دەربڕینە چەندە سوكایەتی و جوێنە ؟\nئێمە لەو لۆجیكەوە سەیری بابەتەكە دەكەین كە هەر كەسێك و كۆمەڵە و گەلێك خۆی بەچی وەسفكرد و خۆی دایە پاڵ چی و چ كەسێك ، ئەوا كەس ناتوانێت لەوە بێبەرییان بكات . واتە ئەگەر كەس و گروپێك وتیان ئێمە ماركسین ، ئەوا ئێمە ناتوانین بیانكەین بە نەتەوەیی یان ئاینی . ئەگەر لوڕەكان یان شەبەك و شنگالییەكان وتیان ئێمە كوردین ، ئیتر كەس ناتوانێت بڵێت ئەوان كورد نین . هەروەها سۆفی و شیعە و عەلەوییەكان دەڵێن ئێمە پێغەمبەرمان محەمەدە ، كەواتە سونە و سەلەفییەكان ناتوانن بڵێن كە محەمەد پێغەمبەری ئەوان نییە . بەهەمان شێوە قاعیدە و بۆكۆحەرام و تاڵیبان و داعش وەكو گروپی تیرۆریستی دەڵێن كە ئێمە پێغەمبەرمان محەمەد و تەنانەت پێیانوایە كە خەڵكانی تر فەرمان و ئامۆژگاری و سونەتەكانی ئەو جێبەجێناكەن و ئەوان كار بۆ جێبەجێكردنی دەكەن . بۆیە كەس ناتوانێت بڵێت محەمەد پێغەمبەری ئەوان نییە .\nبەپێی ئەم لۆجیكە ئێمە پێمانوایە وەك چۆن محەمەد پێغەمبەری سۆفی و سەلەفی و شیعە و سوننەیە ، پێغەمبەری قاعیدە و تاڵیبان و بۆكۆحەرام و داعشیشە . وەكو چۆن پێغەمبەری عەرەبە بەهەمان شێوە پێغەمبەری بەشێكی زۆری كورد و فارس و تورك و هتد … یە . واتە ئەو دەربڕینەی حەمەسەعید حەسەن سوكایەتی و جوێن نیە و ئەو كەسانەش بە سوكایەتی و جوێنی دەبینن با رێگەی دادگا بگرنەبەر و داوای لەسەر تۆماربكەن .\nلەبەرامبەردا ئیسلامییەكان ، بە كادێری سادەیانەوە ، بۆ كادێری پێشكەوتو و تەنانەت پلەدار و ئەندامانی مەكتەبی سیاسی و وەزیریان ، بەڕاست و چەپدا جوێن و سوكایەتی و ئیهانە بۆ ئەو نوسەرە دەنێرن بڵاودەكەنەوە . ئەم كارەی ئیسلامییەكان لە پۆستەكانی خۆیان و پەیجەكاندا بەناوی خۆیانەوە و بێپەردە بڵاویدەكەنەوە بە بەرگری دەزانن . ( عەبدولسەتار مەجید ) ئەندامی مەكتەبی سیاسی كۆمەڵی ئیسلامی و وەزیری كشتوكاڵی ئەم كابینەی حكومەت نمونەی ئەو جوێندەرانەیە و لە پۆستێكدا بە جوێنی (دەك روت رەشبێت ) و ( وەڕینی سەگ و تانجی) و … هتد ، سوكایەتیەكانی ریزدەكات .\nئەم كارەی ئیسلامییەكان دەیكەن هەر ئەوە نییە سوكایەتی جوێنبێت ، بەڵكو ئیرهابی كەسایەتی و ئیرهابی فیكرییە . واتە دەربڕین و وەڵامی ئیسلامییەكان كە هیچ گومانی تێدانییە جوێن و سوكایەتی و ئیرهابی مەعنەوی و تەنانەت كەسایەتی و جەستەیی و كۆمەڵایەتی ئەو كەسەیە و پێویستە بە زوترین كات لەسەر ئەم كارانە بدرێنە داداگا.\nلەبەرامبەردا ، دەبوو ئیسلامییەكان دور لە جوێن و سوكایەتی وەڵامی ئەو دێڕەی حەمەسەعید حەسەنیان بدایەتەوە ، بەتایبەت كادێرە حیزبی و رۆشنبیرەكانیان . یان زۆر بەسادەیی ئەوەیان بكردایەتە كەیسێك و بیاندایەتە دادگا ئەگەر بە جوێن و سوكایەتی دەبینن .


واشنتۆن پێشوازى له كازمى ناكات\nYou are at:Home»تەوەر»هەواڵ»تایبه‌ت»واشنتۆن پێشوازى له كازمى ناكات\nBy nuche.net on\t 2020/07/30 تایبه‌ت, عێراق و جیهان, گرنگ\nبه‌رپرسێكى باڵاى حكومه‌تى عێراق ئاشكراى كردووه، به‌هۆى په‌تاى كۆرۆنا له‌وانه‌یه مسته‌فا كازمى، سه‌رۆك وه‌زیرانى عێراق، سه‌ردانى ئه‌مریكا نه‌كات.\nهه‌رچه‌نده ده‌نگۆى ئه‌وه هه‌بوو، له رۆژانى كۆتایى مانگى ته‌مووز مسته‌فا كازمى سه‌ردانى ئه‌مریكا بكات، كه‌چى ئه‌مڕۆ به‌رپرسێكى باڵاى نووسینگه‌كه‌ى ئه‌م ده‌نگۆیانه ره‌تكردووه‌ته‌وه و گوتوویه‌تى “تا ئێستا هیچ واده‌یه‌ك دیاری نه‌كراوه”.\nبه‌رپرسه‌كه قسه‌ى بۆ ماڵپه‌ڕی به‌غداد توده‌ى كردووه و ناویشى له‌لایه‌ن ماڵپه‌ڕه‌كه ئاشكرا نه‌كراوه، ته‌نیا ئه‌وه نه‌بێت ئاماژه بۆ ئه‌وه كراوه له نووسینگه‌ى مسته‌فا كازمى كار ده‌كات.\nبه‌رپرسه‌كه ده‌ڵێ، ئه‌و زانیاریی و هه‌واڵانه‌ى له‌باره‌ى سه‌ردانى كازمى بۆ واشنتۆن بڵاو ده‌كرێنه‌وه به ورد نیین، چونكه تا ئێستا هیچ واده‌یه‌ك دیار نه‌كراوه.\nجیا له‌وه‌یش باسى ئه‌وه ده‌كات، هۆكارى دواخستنى سه‌ردانه‌كه‌ى كازمى بۆ واشنتۆن، په‌یوه‌ندى به په‌تاى كۆرۆناوه هه‌یه و به‌تایبه‌تى، كه ده‌زانرێت ئه‌و په‌تایه له واشنتن هێشتا له ته‌شه‌نه‌ى زیاتر دایه.\nبۆیه به‌رپرسه‌كه دەڵێت، به دوور نازانرێ گه‌ڕى دووه‌مى دانوستاندنى ئه‌مریكا و عێراق، له‌میانه‌ى ڤیدیۆ كۆنفڕانسه‌وه به‌ڕێوه بچێ، هاوشێوه‌ى گه‌ڕى یه‌كه‌م، كه له 11-ى حوزه‌یرانى رابردوو به‌ڕێوه‌چوو.\nعادل عه‌بدولمه‌هدى، كه زیاتر له ساڵێك سه‌رۆك وه‌زیرانى عێراق بوو، نزیكه‌ى شه‌ش مانگیش سه‌رۆكى كاربه‌ڕێكه‌ر بوو، چه‌ندان جار ده‌نگۆى سه‌ردانى ئه‌و بۆ واشنتۆن بڵاوكرایه‌وه، كه‌چى له‌لایه‌ن ئه‌مریكاوه پێشوازى لێ نه‌كرا.


زمانی پەشیمانی لە کۆمەڵە شیعری زمانی باڵندەم دەزانی – CHRA.TV\nسەرەتا / ئەدەب / زمانی پەشیمانی لە کۆمەڵە شیعری زمانی باڵندەم دەزانی\nSadiq Rwandze 26/09/2019\tئەدەب, وێژە\nھەموو دەقێکی ئەدەبی،زادەی زەمەن و شوێنێکی دیاریکراوە.ئەگەر دەق بەرھەمی بیرکردنەوە و دنیابینی نووسەربێت لە ھەڵومەرجێکی دیاریکراودا، ئەوا نووسەریش وەک مرۆڤێک لە زەمەن و شوێنێک دەژیت و لە بەریەککەوتندایە لەگەڵ واقیع و دەوروبەر.لەم ڕوانگەیەشەوە، دیاردەکانی دەوروبەری دەبنە جێگەی تێڕامان و بیرکردنەوە کە دواجار ئەمەش لە دنیابینی نووسەردا ڕەنگدەداتەوە. لە بەشێکی زۆری دەقی ئەدەبیدا، دیاردە کۆمەڵایەتییەکان و سروشتی ژینگەیی و پەروەردەیی کۆمەلگای کوردی، بە تایبەتیش لە ڕابردوودا دەبینرێت. کە تیایدا نووسەرانی ئێمە وەک پەیامێکی کۆمەڵایەتی و پەروەردەیی دەقی ئەدەبییان بینیوە و لەوێوەش ڕەخنەی ھەموو ئەودیاردانەیان کردووە کە ئەو کات بوونیان ھەبووە. ناتوانین دەقێکی ئەدەبی لەچوارچێوەی ئەو زەمەن و شوێنە داببڕێنین کە تیایدا نووسراوە.چونکە ئەو دەقە بەرھەمی ئەو زەمەن و ژینگە کۆمەڵایەتی و پەروەردەیەیە. کە نووسەر تیایدا دەژیت.بۆ نموونە:_ کە نالی نامەیەک بۆ سالم دەنێرێت و باسی غوربەتی خۆی و تاسەی نیشتمان دەکات، ئەمە دەرەنجامی ئەو دابڕانە ڕوحی و جوگرافیەیە کە تیایدا نالی ناچار کردووە لە شوێنێکی دیکە بژیت. لێرەوەش ئەو دەقە ڕەنگدانەوەی لایەنی دەروونی و کۆمەڵایەتی مرۆڤێکە، کە دوور لە نیشتمانەکەی دەژیت. ئەوی پاڵنەری دروستبوونی ئەو ھەستە و گوزارشتکردنە بووە، بێگومان بەریەککەوتنی شاعیرە لە گەڵ ژینگەیەکی ترو دووری لە نیشتمان، کەواتە شیعر لێرەدا، زادەی زەمەنە مێژووییەکەیە و دەلالەت لە کاریگەریەتی واقیع بە سەر ناخ و بیر کردنەوەی شاعیر دەکات. بۆیە دواجار، ڕایەلەکانی ھەر دەقێک ھەرتەنھا پەیوەست نین بە دنیای ناوەوەی ناخی شاعیر، بەڵکو دەرەنجامی ئەو بەریەککەوتنەشن کە لە نێوان خود و بابەت، واقیع و خەیاڵ دێتە ئاراوە. کۆمەڵە شیعری(زمانی باڵندەم دەزانی) نوێترین و دواترین کۆمەڵە شیعری کەژاڵ ئەحمەدە.ئەگەر بە وردی سەرنج لەو شیعرانە بدەین،دەبینین تا ڕادەیەکی زۆر جۆرێک لە سادەبوونەوە و پاشەکشەی شیعریی، بە ئەزموونی ئەو خاتوونەوە دەبینین، بە تایبەتیش ئەوانەی لە ماوەی دەساڵی بە جێھێشتنی نیشتمان لە نێوان ساڵانی ٢٠٠٨ بۆ ٢٠١٨ نووسیونی.وێرای ئەمەش لە بەشێکی دەقەکانیدا، پەشیمانییەکی گەورە وەک تیمەی شیعرەکان دەبینرێت. ئێمە لێرەدا ھۆکاری ئەو پەشیمانییەی شاعیر و دەرەنجامەکەشی باس ناکەین کەلای ھەمووان دیارە لە بەرچییە.بەڵام ھەستکردن بە پەشیمانی، لە دوای ئەنجامدانی ھەر کارێک، مانای وایە بژاردەکەمان دروست نەبووە و ئەوەی کردوومانە ھەڵەیەکی گەورە بووە. بەڵام پەشیمانی لە دوای ھەڵە، بە بڕوای من ھیچ حیکمەتێکی تێدا نییە،ئەوە گرنگە مرۆڤ ھەڵە نەکات.دەنا(ھەردی)شاعیر وتەنی کە ھەڵەمان کرد دەبێ بە دەستی خۆمان، جامە ژەھرەکە بخەینە سەرلێومان. لێرەدا وەک خوێنەرێک لە سەر بەشێک لەو شیعرانە دەوەستین کە وەک باسمان کرد جۆرێک لە چەمکی پەشیمانییان تێدایە. بۆ ئەم مەبەستەش تەنھا ئەو شیعرانە وەردەگرین، کە شاعیر دوور لە نیشتمان و لە وڵاتی ئوردن نووسیونی. چونکە بە بێ دیاریکردنی ئەو پێگە کۆمەڵایەتی و زەمەنە مێژوویی و جوگرافییە،ناتوانین لەو ڕەھەندە دەروونی و ڕوحیەی شاعیر بگەین لە زەمەنی ئەوێدا. گوتاری ئەو شیعرانە، بە ئەندازەیەک ڕوون و دیارن، کە ھەر خوێنەرێک بیخوێنێتەوە، بە ئاسانی درک بەو پەشیمانییە قووڵە دەکات و ئەمەش لە شیعرەکاندا ڕەنگیداوەتەوە. چونکە دەقی شیعریی، زادەی زەمەن و ڕوانینی شاعیرە، لە چوارچێوەی ئەو ژینگە کۆمەڵایەتییەی تیایدا دەژیت. ئەمەش دەبێتە گوتارێک. کەژاڵ ئەحمەد لە شیعرێکدا دەڵێت:_\nتامەزرۆم..یەکێ بە کوردی پێمبڵێت چۆنی گیان!\nیان من بە منداڵێک بڵێم بە قوربان..\nلە سەر زەوی ھەم کە چی نابینرێم\nمن لە کوێم نازانم لە کوێ؟\nھەر باخەکانی خەیاڵم لەوێن..\nبە داخەوە ھەنگم لە ناو ھەنگوینی خۆیدا دەخنکێت!\nشاعیر ئەم شیعرەی لە غەریبی و لەوڵاتی ئوردن نووسیوە، تیمەی شیعرەکە، گوزارشت لە دابڕان لە نیشتمان و نامۆبوونی خود بە ژینگە و جوگرافیایەکی دیکە دەکات. شاعیر ناسنامەی خۆی، کە کوردبوونە، بە جیاوازتر لە ناسنامەی ئەوانی تر دەبینێت و بڕوای وایەبوونی ئەو لەوێ بوونێکی ناتێکەڵە. تەنانەت ئەو بوونەی بە ئەندازەیەک شاعیری نیگەرانکردووە و ئازارداوە، کە ژیان لە شوێنێکی دیکە، بەوەھم بزانێت و گومان لە بوونی خۆی بکات. بێگومان مرۆڤ کاتێ لە نیشتمان دائەبڕێت، ھەست بە غەریبیەکی قووڵ دەکات. کەژاڵیش لەوێ ھەست بە غەریبی دەکات، بەڵام ئەوەی لێرەدا گرنگە ئاماژەی پێ بدرێت ئەوەیە، کە غەریبی ئەو شاعیرە، بە ھیچ شێوەیەک پێوانە و بەراورد ناکرێت بە غەریبی شاعیرانی دیکەی وەک شاعیرانی تاراوگە. چونکە غەریبی کەژاڵ، غەریبییەک نییە بە سەریدا سەپا بێت، غەریبیەک نییە وەک نالی بەرمەبنای دوورکەوتنەوەی ناچاریانەی نیشتمان بێت، بەڵکو ئەو خۆی ئەو غەریبیەی ھەڵبژاردووە و واقیعێک بە سەریدا نەسەپاندوە.بۆیەشە ئەگەر سەرنج لە ناوەڕۆکی شیعرەکە بدەین، دەبینین شاعیر کەمتر باس لە نیشتمان دەکات و زۆرتر باس لە خۆی دەکات، پێچەوانەی نالی کە غەریبی شارەزوور دەکات. مەحوی لە دێڕە شیعرێکدا دەڵێت:_( بە ئاوی تێگەیشتین ئێمە دنیا ھەر سەرابێ بوو).واتە زۆرجار مرۆڤ ژیان بە بەھەشتێک دەبینێت، کەچی کاتێ لە واقیعدا پراکتیزەی دەکات، دەبینێت تەنھا سەرابێک بووە. پێدەچێت شاعیریش بەو شێوەیە ڕوانیبێتیە ژیانی خۆی کە ئیدی بە بەختەوەریەکی ھەمیشەیی دەگات،ھەروەک خۆشی دەڵێت:_(ھەنگم لە نێو ھەنگوینی خۆیدا دەخنکێت). واتە شاعیر خۆی وەک ھەنگ و ژیانیشی لە غەریبیدا وەک ھەنگوین نیشانداوە. لە کاتێکدا ھەنگ ھەموو تەمەنی خۆی لە نێو ھەنگویندا دەباتە سەر بە بێ ئەوەی بخنکێت. ئێمە لە پەراوێزی ئەو شیعرەوە، ئاگاداری باری دەروونی و کۆمەڵایەتی شاعیر دەبین و ڕوانینەکانی ئەومان بۆ ژیان بە ڕوونی بۆ دەردەکەوێت.ئەو وەک غەریبێک لەوێ کە لە بەریەککەوتندایە و چاوەڕوانی ئەوەیە ھاوشوناسێکی بە زمانی نەتەوەییانەی خۆی سڵاوی لێ بکات، دێتە بەرچاو.لە شیعرێکی دیکەدا،کە ئەویش ھەر لە عوممانی پایتەختی ئوردن نووسراوە، کەژاڵ دەڵێت:_\nپیاو کە پەست بوو ھاواردەکات..\nدەرو دراوسێش دەزانن..چی دەڵێت و چی ناڵێت..\nبەڵام ژن کە پەستبوو. بە بێ دەنگی ھەموو دونیا\nبەسەر پیاودا وێران دەکات..\nباشە پیاو بۆ وادەکات؟\nئاستی شیعری لای ئەو خاتوونە ھێندە سادە بۆتەوە، تا ئەو ئەندازەیەی شەڕەکانی نێوان دوورەگەزەکەش وەک شیعر دەبینێت،ئەم چەند وێنانە، وێرای ئەوەی لە ڕووی وێنەی ھونەریی وفۆڕمی شیعرییەوە سادە و دەلالەتن لە پاشەکشەی شیعری ئەو شاعیرە، ھاوکات لە ڕووی ناوەڕۆکیشەوە ھەڵگری گوتارێکی میللییانەیە کە تیایدا ھێما بۆ پاشخانی کۆمەڵایەتی کۆمەلگای کوردی و ئامادەیی ئەو ڕەگەزە لە ژیانی خێزانی و پەروەردەییدا دەکات.شاعیر پیاو وەک ھێمای دەسەڵات و تووڕەیی و ھێز پیشان دەدات و ژنیش وەک بوونەوەرێکی لاواز. بۆ من وەک خوێنەرێک، جێگەی سەرنجە ژنە شاعیرێک، کە سەردەمانێک شیعری وەک ھێمای یاخیبوون و ھاتنەوە بە گژ ئەقڵی پیاو سالاریی دەبینی و خەباتی فێمینیزمی دەکردوو دژە باو بوو!! کەچی ھێندە لاوازو دەستەمۆ لە ئاست پیاودا خۆی دەربخات. لەوە کارەساتریش ئەوەیە، ھێشتا نەزانی پیاو بۆ وادەکات و تووڕە دەبێت.چیخۆف دەڵێت:_( ئەگەر لە ماڵێکدا تفنگێک ھەڵواسرابوو، بیرت نەچێت دەبێ ڕۆژێک گوللەیەکی تەقاندبێت).دەنا تفەنگەکە ھیچ ئاماژەیەک ناگەیەنێت، دەبێ شیعریش ھەڵگری گوتاری نوێبوونەوە و یاخیبوون و ھاتنەوە بە گژئەو ستەمە بێت، کە لە پەراوێزی نێرسالارییەوە ڕەگەزی نێر لە مێی دەکات، بەڵام ئاخۆ بە شیعرێک کە ھەڵگری کرووزانەوە و دەستەمۆی ژن بێت لە ئاست پیاودا دەتوانی چی بگۆڕێت؟شاعیری ھوشیارو داھێنەر، ناپرسێت کە پیاو بۆ وادەکات، بەڵکو بە پێش پرسیارو ڕووداوەکان دەکەوێت و دەگاتە یەقین. ئەگەر پرسیاری ژنە شاعیرێک لە تووڕەیی پیاودا، ھەمان پرسیاری ژنێکی ئاسایی و نەخوێنەدواربوو، کەواتە پرسیاری شیعری و داھێنانی شیعری لە کوێدایە؟ئەوەی شیعر لە زمانی ئاسایی دەکاتەوە، وێنەی ھونەرییە، ئاخۆ لەو شیعرەدا، ھیچ وێنەیەک ھەیە سەرنجی خوێنەر ڕابکێشێت و چێژی لێ وەربگرێت؟ ھەموومان دەزانین شەڕەکانی نێوان ژن و پیاو لە خێزانی کوردی و لە کۆمەڵگای کوردیدا ھێندە زۆرن، چ پێویست بەوە ناکات لە شیعردا باسی بکەین، چونکە خۆمان ڕۆژانە دەیبینین و بەریدەکەوین و ڕەنگە شاعیریش بەریکەوتبێت، بۆیە بە تێڕامانەوە دەپرسێت کە پیاو بۆ وادەکات.بێگومان ئێمە لە سەرەتای ئەم وتارەدا باسمان لەوە کرد، کە ئەوشیعرانەی لە دەرەوەی کوردستان و لە عوممان نووسیونی،بەبڕوای من ڕەنگدانەوەی ھەڵومەرجی کۆمەڵایەتی و ژینگەیی ژیانی شاعیرن، بۆیە چەند بە قووڵایی شیعرەکاندا ڕۆبچین، ئەوەندە ھەستکردن بە پەشیمانی لە شیعرەکاندا ھەست پێ دەکەین.بۆیە لە شیعرێکی دیکەدا، کەژاڵ ئەحمەد دەڵێت:_\nلەم وڵاتە بێ خوڵقەدا..\nھەر ھێلانە چێدەکەم بۆ نیگەرانی..\nمن کە ھاتم. دەمتوانی قسەی خۆش بکەم..\nئێستا کوانێ. کوا ماڵی ھەیە ژیانم\nوەک چۆڵەکە. بە تەنھا فڕین دەزانم\nھەموو فڕینێک، گوزارشتە لە گەڕان بە دوای سەربەستیدا، کە فڕین ھەبوو،مرۆڤ کوێی ئارەزوو بێت دەتوانێت بۆی بچێت، شاعیر لە نێوئەو ژیانەی ئەوێدا، ھەست بە نیگەرانی و بێ ماڵی دەکات،بەرلەوەی بێت بۆ ئێرە کە مەبەست(عوممان)ە کە شاعیر ژیانێکی تازەی بە خەیاڵی خۆی دەست پێ دەکرد، دەیتوانی قسەی خۆش بکات،بەڵام دوای ئەوەی بە خواستی خۆی نیشتمان جێدێڵێت و دێتە ئێرە،ھەست دەکات نە ماڵی ھەیە نە ژیان، بەڵکو وەک چۆڵەکە ئارەزووی فڕین دەکات و فڕینیش وەک وتمان گوزارشتە لە ھەڵاتن وگەڕان بە دوای سەربەستیدا. فڕینێک کە ئارەزوو دەکات، ھێلانەی نیگەرانی جێبێڵێت. ھێلانە لێرەدا سیمبولێکە بۆ ماڵ، نیگەرانیش ئاماژەیە بۆ ژیانێک دوورلە بەختەوەری،بۆیە فریادرەسێک کە شاعیر لەوێدا بیبینێت ئەوەیە، کە باڵ بگرێت و ھاوشێوەی مەلێک بە ئازادی چۆنی بوێت بۆ ئەوێ بفڕێت.لەو کۆپڵە شیعرییەدا، بە ڕوونی باری سایکۆلۆژی و دوودڵی شاعیرمان بۆ دەردەکەوێت.گوزارشت لە ژیانێک دەکات کە ھیچ خوڵقێکی ژیانکردنی تێدانییە و بە پێچەوانەوە تەنھا ھێلانە بۆ نیگەرانی چێ دەکات. لەپەراوێزی ئەو شیعرانەوە،ئێمە درک بەو ھەڵومەرجە کۆمەڵایەتی و سایکۆلۆژیەی کەژاڵ ئەحمەد دەکەین کە لە غەریبیدا تیادا ژیاوە. بۆیە ناوەڕۆکی شیعرەکان ھەڵگری زمان و دیدگای پەشیمانین لە ژیانی شاعیردا و ئەمەش بە ڕوونی دیارە. دواجار دەمەوێ ئاماژە بەوە بدەم کە ئینگلیزەکان دەڵێن:_(مانەوە لە لووتکە سەختترە لەگەیشتن بە لووتکە). زۆرجار لە ھەموو ڕووەکانی ژیانەوە کەسانێک ھەن دەگەنە لووتکە، وەلێ چونکە ناتوانن لە ترۆپک بمێننەوە،غلۆردەبنەوە بۆ بنار،ئەوان ھەر ھەوڵێکی دیکە بدەن، سیزیف ئاسایە و مەحاڵە جارێکی تربگەنەوە بە لووتکە، وەک چۆن کە تیرلەکەوان دەرچوو،جارێکی تر ناگەڕێتەوە. ڕامبۆ کە زانی شیعرو بازرگانی دوو دنیای لە یەک جیاوازن،تا ھەتایە وازی لە شیعر نووسین ھێنا. ئەوەی لە بەشێکی ئەو شیعرانەدا وەک خوێنەرێکی شیعر تێبینیم کرد ئەوەبوو، کە گوتاری شیعرەکان لەڕووی زمانی دەربڕین و فۆڕم و ناوەڕۆکیشەوە، گوتاری سادە و ساکارن. زمان تیایاندا لە بە شێکی زۆریان لە ئاستێکدایە، کە ھەڵگری ھیچ وێنەیەکی ھونەری جوانی شیعر نییە، لەکاتێکدا وێنەی ھونەری بونیادێکی سەرەکی دەقی شیعرییە. بەشێکی زۆری شیعرەکانی نێو ئەو کۆمەڵە شیعرە، دەردە دڵ و کرووزانەوە و قسەی سادە و ساکارن، کە خوێنەوەیان ھیچ چێژوجوانییەک بە خوێنەر نابەخشن.ھەڵەیە پێمان وابێت دەتوانین شوێنی ھەموو دەربڕینێک لە شیعردا بکەینەوە، شیعر ھەڵگری وێنە و جوانی و چێژو شیعرییەتە. ئەگەر شیعرێک ھێندە سادە بووەوە کە باسی دەنگ و ھەرای پیاو و شەڕی نێوان ژن و مێرد بکات، ئیدی چ جیاوازییەکی ھەیە لەگەڵ قسەی ژنانی نێو کۆڵان، کە زۆر جاردەردە دڵەکانیان بۆ یەکتری ھەڵدەڕێژن!!!…\n*پەراوێز:_ شیعرەکان لە کۆمەڵە شیعری(زمانی باڵندەم دەزانی) وەرگیراون کە دوایین کۆمەڵە شیعری بڵاوکراوەی ئەو خاتوونەیە وماوەیەکی کەم لە مەوبەر بڵاویکردۆتەوە..\n*ئەم بابەتە لە ڵاپەڕەی ئەدەبی ڕۆژنامەی(خەبات) ژمارە(٥٨١٢)ی ڕۆژی ٢٢-٨-٢٠١٩بڵاوکراوەتەوە…


هەیسەم جبوری، سەرۆکی لیژنەی دارایی لە پەرلەمانی عێراق ئەمڕۆ یەکشەممە 14ی شوبات ڕایگەیاند کە لە دوو ڕۆژی داهاتوودا گفتوگۆکانی نێوان هەرێم و حکومەتی فیدراڵ یەکلایی دەبیتەوە و کۆتایی ئەم هەفتەیەدا پرۆژەیاسای بودجە لە پەرلەمان دەخرێتە دەنگدانی کۆتاییەوە.\nلە ڕاگەیەنراوێکدا هەیسەم جبوری ڕایگەیاند، “لیژنەی دارایی پەرلەمانی عێراق کۆتایی بە کارەکانی داڕشتنەوەی پرۆژەیاسای بودجەی گشتیی 2021 هێنا کە لە 10ی مانگی ڕابردوودا ڕادەستمانکرابوو”.\nسەرۆکی لیژنەی دارایی دەڵێت، “لیژنەی دارایی 48 کۆبوونەوەی لەسەر پرۆژەیاساکە کردووە لە ماوەی 523 کاتژمێردا ئەنجامداوە و میوانداریی سەرجەم وەزیرەکانی دەوڵەتی کردووە لەوبارەیەوە، هەروەها میوانداریی سەرجەم سەرۆکەکانی دەزگاکان، بەڕێوبەرە گشتییەکان، پارێزگار، دەستەکان، شارەزایان و پسپۆڕان و چاودێران و ئەکادیمییەکانی ئابووریی و توێژە جیاوازەکانی کەرتی تایبەت کردووە”.\nهەیسەم جبوری سەبارەت بە دۆسیەی نێوان هەرێمی کوردستان و حکومەتی عێراق وتی، “لیژنەی دارایی ئەو دۆسیەی بەشێوەیەکی هونەری و پیشەیی چارەسەرکردووە، دوور لە هەر دەستێوەردان و لایەندارییەکی سیاسی”.\nئاماژەی بەوەشکرد، بە هەماهەنگی نێوان چاودێری دارایی هەرێمی کوردستان و حکومەتی عێراق سەرجەم زانیاری و داتاکان خراونەتەڕوو، وەزیری نەوت چەندینجار بەشداریکردووە و چەند بژاردەیەک دانراون کە تێیدا مافەکانی سەرجەم گەلی عێراق پارێزراوە و هەردوولا لەسەری ڕەزامەندن.\nسەرۆکی لیژنەی دارایی پەرلەمان باسیلەوەکرد، لە دوو ڕۆژی داهاتوودا گفتوگۆکانی نێوان هەرێم و بەغداد بەتەواوی یەکلایی دەکرێنەوە و کۆتایی هەفتەش دەنگ لەسەر پرۆژەیاساکە دەدرێت.\nڕاشیگەیاند کە لیژنەکەیان کورتهێنانی لە بودجەدا لە 77 تریلیۆن دینار بۆ 26 تریلیۆن دینار کەمکردووەتەوە و هەروەها خەرجی وەبەرهێنانی لە %16ەوە بۆ %24 بەرزکردووەتەوە.\nهەیسەم جبوری ڕونیکردووەتەوە، “میزانییەی تایبەت بە پارێزگاکان و پرۆژە ڕاگیراوەکان دابینکراوە، هەروەها بڕی 400 ملیار دینار بۆ بەندەری فاو دابینکراوە، هەروەها لە بودجەی پترۆ دۆلار یەک تریلیۆن دینار بۆ پارێزگاکانی بەرهەمهێنەری نەوت دابینکراوە”.\nسەرۆكی فراكسیۆنی بەدر: ئەمریكا لە عێراق دەردەكەین\nسەرۆكی فراكسیۆنی بەدر لە پەرلەمانی عێراق ڕایگەیاند، “حكومەتی عێراق ویستێكی جدی نییە بۆ دەركردنی هێزەكانی ئەمریكا لە عێراق.”…


ماڵپەری فیردەوس | دەکرێت باسی دەست نوێژ بکەیت چۆن دەست نوێژ دەگریت؟\nسەردێری پرسیار:دەکرێت باسی دەست نوێژ بکەیت چۆن دەست نوێژ دەگریت؟\nبەرواری دانان :2020-01-26 کۆدی پرسیار:1742\nپرسیار: دەکرێت باسی دەست نوێژ بکەیت چۆن دەست نوێژ دەگریت؟\nوەڵام: زانایان دەڵێن دەست نوێژ بەم شێوەیە دەگریت:\n(١)سەرەتا دەبێت نییەتی دەست نوێژ گرتنت ھەبێت، پێش شۆردنی ھەردوو دەستەکانت بسم اللە دەڵێیت،گوتنی بسم اللە سونەتە لەسەر وتەی زۆربەی زانایان.\n(٢)پاشان ھەردوو دەستەکانت دەشۆیت سێ جار، ئەم دەست شۆردنە سێ حالەتە:\nأ-ئەگەر دڵنیا بێت دەستی پیسە، لەم حالەتە واجبە دەستی بشوات.\nب-ئەگەر دڵنیا بێت دەستی پاکە، لەم حالەتە سونەتە دەستی بشوات.\nج-ئەگەر بە گومان بێت لە پاکی و پیسی دەست، لەم حالەتە ئەسل وایە دەستی پاکە و سونەتە ھەردوو دەستەکانی بشوات.\n(٣)پاشان سێ جار ئاو لە دەم و لووت ڕادەدەیت، بە دەستی ڕاست ئاو لە دەم و لوت دەکات، وە بە دەستی چەپ ئاو لە لوت ڕادەدات، هەر کەسێک تاخم ددانی هەبێت واجب نییە ددانەکانی دەربھێنێت کاتی دەست نوێژ ھەڵگرتن، بەڵکو پێویست ناکات دەربھێنیت .\n(٤)پاشان سێ جار ڕوخسارت دەشۆیت، هەروەها پەنجە خستنە نێوان مووەکانی ڕیش کاتی شۆردن بۆ ئەوەی ئاو بگاتەوە ژێرەوەی مووەکان دوو حالەتە:\nأ-ڕیشێک کورتە و پێستی دیارە، ئەمەیان واجبە بشوات.\nب-ڕیشێک درێژە و زۆرە و پێستی داپۆشیوە، ئەمەیان واجبە سەرەوەی بشۆی و سونەتە ناوەوەی پەنجەت بخەیتە ناوی، لەسەر وتەی زۆربەی زانایان .\n(٥)پاشان ھەردوو دەستەکانت دەشۆیت ھەتا ئانیشک، واتە ئانیشکیش لەگەڵی دەشۆیت، سونەتە دەستی ڕاست سەرەتا بشۆیت پاشان دەستی چەپ.\n(٦)پاشان مەسحی ھەموو سەر دەکەیت یەک جار نەک سێ جار لەسەر وتەی ڕاستی زانایان، وە مەسحی سەر لە پێشەوەی سەر دەست پێ دەکرێت ھەتا کۆتایی، پاشان دەگەڕێیتەوە بۆ پێشەوەی سەر ئەو شوێنەی مەسحت دەست پێکردووە، هەروەها سەری ژن و پیاو وەک یەک وایە، چونکە ئەسڵ وایە ژن و پیاو لە ئەحکامەکان وەک یەکن ئیلا بەلگە ھاتبێت جیاکردبێتەوە.\nنابێت سەر بشۆردرێت لە جیاتی مەسح کردن، زانایان دەڵێن شۆردنی سەر دوو حالەتە:\nأ- کەسێک سەری دەشوات و بێ ئەوەی مەسح بکات، لەم حالەتە مەسح نەکردووە و دەست نوێژی بەتالە لەسەر وتەی ھەندێک زانا.\nب-کەسێک سەری دەشوات و مەسحیش دەکات لەگەڵ شۆردن، لەم حالەتە مەسحی کردووە و دەست نوێژی دروستە . زۆربەی زانایان دەلێن نابێت ئافرەت مەسح لەسەر سەرپۆش بکات و ھەر کەسێک مەسح بکات ئەوە دەست نوێژی بەتالە ، بەلام وتەی ڕاست دروستە مەسح بکرێت و دەست نوێژی بەتاڵ نییە.\nئافرەت زیاتری پیاو کە مەسح لەسەر جامانە دەکات پێویستی بە مەسح کردنە لەسەر سەرپۆش، چونکە سەرپۆش ھەموو سەر دادەپۆشێت و داکەنینی قورسە، وە زیاتری مەسح کردن لەسەر خوف پێویستی بە مەسح کردنە لەسەر سەرپۆش، وە لە ئافرەتانی صحابی جێگیر بووە مەحسیان کردووە لەسەر سەرپۆش. کاتی بارگرانی و سەرما و گرانی سەرپۆش داکەنینی و بەستنەوەی باشترە مەسح بکات لەسەر سەرپۆش، ئەگەر نا باشتر وایە مەسح بکات لەسەر سەر .\n(٧)پاشان سونەتە ھەردوو گوێیەکان مەسح بکەیت یەک جار، ھەموو زانایان یەک دەنگن ھەر کەسێک مەسحی گوێ تەرک بکات ئەوە دەست نوێژی دروستە، هەروەها زۆربەی زانایان بۆ ئەوە چوون مەسح کردنی گوێ سونەتە، کە ئەمە وتەی ڕاستە. مەسحی گوێ بەم شێوەیە دەکرێ: ناوەوەی گوێ مەسح دەکەی بە پەنجەی شایەتوومان، وە دەرەوەی گوێ مەسح دەکرێ بە پەنجەی گەورە.\nمەسح کردنی گوێیەکان بە ئاوی مەسحی سەر دەکرێ نەک ئاوێکی تری نوێی بۆێ بھێنیت، کە ئەمە وتەی ڕاستی زانایانە، بەڵام ھەر کەسێک ئاوێکی نوێ بەکاربھێنێی بۆ مەسحی گوێیەکان بێجگە لە ئاوی مەسح کردنی سەر، ئەوە مەسح کردنی گوێیەکانی دروستە و دەست نوێژی دروستە.\nئەگەر دەست بە یەکجاری وشک ببێتەوە و ھیچ تەڕاتی پێوە نەمێنێت، ئەو کات پێویستی بە تەڕاتی و ئاوی نوێ ھەیە بۆ مەسحی گوێ، چونکە بە چ مەسح دەکرێت ئەگەر دەست وشک بوون .\n(٨)پاشان ھەردوو قاچەکان دەشۆیت سێ جار ھەتا ھەردوو گۆزینک، ئەگەر ئاو کەم بێت یان ئاو نەگاتە نێوان پەنجەکان، ئەوە دەست خستنە نێوان پەنجەکان واجبە، ئەگەر ئاو زۆر بوو و گەیشتە نێوان پەنجەکان، ئەوە دەست خستنە نێوان پەنجەکان سونەتە، کە ئەمە وتەی زۆربەی زانایان، سونەتە سەرەتا قاچی ڕاست بشۆیت پاشان چەپ.\nزانایان سەبارەت بە قاچ یان دەستی بڕدراو دەڵێن:\nأ-ئەگەر ئەو ئەندامە بڕدراوە شوێنی شۆردن بۆ دەست نوێژ ھەمووی بڕدرا بوو ، وە ئەندامی صناعی دانرا بوو، ئەوە شۆردنی ئەندامی صناعی لەسەری واجب نییە و پێویست ناکات بیشوات .\nب-ئەگەر ئەو ئەندامە بڕدراوە شوێنی شۆردنی بۆ دەست نوێژ ھەندێکی بڕدرا بوو، وە ئەندامی صناعی دانرابوو، ئەوە شۆردنی ئەندامی صناعی لەسەری واجب نییە، بەڵکو تەنھا ئەو بەشەی ماوە لەسەری واجبە بشوات .\n(٩)سونەتە دوای تەواو بوون لە دەست نوێژ ئەم زیکرە بڵێیت: (أَشْهَدُ أَنْ لا إِلَهَ إِلا اللَّهُ وَحْدَهُ لا شَرِيكَ لَهُ ، وَأَشْهَدُ أَنَّ مُحَمَّدًا عَبْدُهُ وَرَسُولُهُ، اللَّهُمَّ اجْعَلْنِي مِنْ التَّوَّابِينَ، وَاجْعَلْنِي مِنْ الْمُتَطَهِّرِينَ).


کەمال رەئوف: ئەوەی وڵات بەڕێوە دەبات، شەقام نیە؛ دەنگی جەماوەر نیە، بەڵکو دەنگی هێزە؛ دەنگی ئەو سوپایەیە\nوردبوونەوە لە قیرانەکانی هەرێمی کوردستان و روانین لە وێنە گەورەکە راماندەگرێت لەبەردەم بۆچوون و تێڕوانینی جیاوازی چاودێران و شارەزایان کە بەشێکیان رایان وایە ئەم قەیرانانە لە برەوی خۆیدایەو کارنەکردن بۆ دۆزینەوەی رێگەچارەو چاکسازی گرفتەکان گەورەتر دەکەن، هاوکات توڕەیی و وەڵامدانەوەی یەکێتی نیشتیمانی بە ئاڕاستەکردنی نامەیەک بۆ حەیدەر عبادی سەبارەت بە رێکەوتن لەبارەی بەشێک لە نەوتی کەرکوکەوە بۆخۆی جێی وتووێژەو بەشێکن لەململانێکان.\nسەبارەت بە کۆی ئەو پرسانە ئاسۆ جەبار لە دەنگی ئەمریکاوە وتووێژێکی لەگەڵ رۆژنامەنوس و بەڕێوبەری ناوندی راگەیاندنی شار پرێس کەمال رەئوف سازکردووە.\nکەمال رەئوف دەڵێت "یەکێتی نیشتیمانی یەکێکە لەکارئەکتەرە گرنگەکانی ئەم حکومەتە، دەبێت خۆی بە بەرپرسیار بزانێت، ئێستاکە پرسیارە گەورەکە ئەوەیە، بۆ لەسەر ئەم سەد هەزار بەرمیلە کە 50.000 بەرمیلی دەگەڕێتەوە بۆ هەرێمی کوردستان، نامەیەکی هەڕەشەئامێز دەنێرێت بۆ عەبادی".\nهەروەها دەڵێت "یەکێتی لەگەڵ پارتی دیموکرات کە شەریکە بەشیانە، بۆ لەگەڵ پارتی دیموکراتدا قسەیەکی جیدی ناکەن، بۆ لەسەر برسی کردنی خەڵک قسەیەک ناکرێت".\nسەبارەت بە قەیرانەکان و خەڵک و حکومەت؛ کەمەل رەئوف دەڵێت "خەڵک توشی ئەزمەیەکی ئابوری و نائارامی و توشی دڵەڕاوکێ بووە، کە ئەم حکومەتە تازە ئیدارەی ئەم وڵاتەی پێناکرێت، یەکێتی نیشتیمانی کوردستان بۆ لە حکومەت ناکشێتەوە".\nهەروەها دەشڵێت "ئێستا بەرپرسەکان بە ئاشکرا گەندەڵی دەکەن و بە ئازایەتی لەقەڵەمی دەدەن و چاونەترسن، لەبەرئەوەی ئەوەی حوکم دەکات، ئەوەی وڵات بەڕێوە دەبات، شەقام نیە؛ دەنگی جەماوەر نیە، بەڵکو دەنگی هێزە؛ دەنگی ئەو سوپایەیە کە بۆخۆیان دروستیان کردووە".\nوتووێژ لەگەڵ کەمال رەئوف


ئەنجومەنى بازرگانى کوردستان ئەمریکا میواندارى جێگرى یاریدەدەرى وەزیرى دەرەوە و نوێنەرى حکومەتى هەرێمى کوردستانى کرد. - نوێنەرایەتیی حکومەتى هەرێم لە ئەمریکا<\nدووشەممە 14 ئەیلوول 2020\nئەنجومەنى بازرگانى کوردستان ئەمریکا میواندارى جێگرى یاریدەدەرى وەزیرى دەرەوە و نوێنەرى حکومەتى هەرێمى کوردستانى کرد.\nڕۆژى چوارشەممە ڕێکەوتى ٩ى ئەیلول ٢٠٢٠ ئەنجومەنى بازرگانى کوردستان ئەمریکا بەشێوەى ئۆنڵاین میواندارى بەیان سامى عبدالرحمن نوێنەرى حکومەتى هەرێمى کوردستان لە ئەمریکا و دەیڤید کۆپڵى جێگرى یاریدەدەرى وەزیرى دەرەوەى ئەمریکا بۆ کاروبارى عێراق کرد بۆ پێشکەشکردنى وێبینارێک بۆ ئەندامانى ئەنجومەنەکە.\nدەیڤید تافورى سەرۆک و دامەزرێنەرى ئەنجومەنى بازرگانى کوردستان ئەمریکا ووتەى بەخێرهاتنى پێشکەش کرد و وێبینارەکەى بەڕێوە دەبرد. هاوکات ئەوەى جێگەى ئاماژەیە بەشداربووانى وێبینارەکە بریتى بوون لە سەرۆکى کۆمپانیاکان و کەسانى ئەکادیمى و بەرپرسانى دامەزراوە داراییەکان و ئاژانسە حکومیەکان.\nگفتوگۆکانى وێبینارەکە ئەم تەوەرانەى لەخۆگرت دیالۆگى ستراتیژى نێوان ئەمریکا-عێراق، پەیوەندییەکانى هەولێر-بەغدا، و دەرفەتەکانى وەبەرهێنان لە هەرێمى کوردستان. بەیان سامى عبدالرحمن نوێنەرى حکومەتى هەرێمى کوردستان لە بەشێکى قسەکانیدا سوپاسى ئەندامانى ئەنجومەنى بازرگانى کوردستان ئەمریکاى کرد بۆ کارى بەردەوامیان و وەبەرهێنان لە هەرێمى کوردستان.


بەشداریی به‌رهه‌ڵستکاره سوورییه‌کان لە دانوستانی ئاستانە - Mehr News Agency\n1 gulanê 2017 - 18:35\nNews Code 9726\nبەشداریی به‌رهه‌ڵستکاره سوورییه‌کان لە دانوستانی ئاستانە\nهاوکات له‌گه‌ڵ نزیک بوونه‌وه له کاتی به‌ڕێوه چوونی کۆبوونه‌وه‌ی ئاستانه، به‌رهه‌ڵستکاره سوورییه‌کان ڕایانگه‌یاند که به‌شداری دانوستانه‌کانی ئاستانه ده‌که‌ن.\nبه ڕاپۆرتی ئاژانسی مێهر له شه‌رقولئەوسه‌ت، هاوکات له‌گه‌ڵ نزیک بوونه‌وه له کاتی به‌ڕێوه چوونی کۆبوونه‌وه‌ی ئاستانه، به‌رهه‌ڵستکاره سوورییه‌کان ڕایانگه‌یاند که به‌شداری دانوستانه‌کانی ئاستانه ده‌که‌ن.\nیه‌حیا عه‌ریزی له ئه‌ندامانی گرووپه دژبه‌ره‌کانی سووریا وتی: به ئه‌گه‌ری زۆر دژبه‌ره‌کان به‌شداری کۆبوونه‌وه‌که‌ی ئاستانه ده‌که‌ن، ئه‌مه‌ش به هۆی ئه‌و ئاگربڕه‌یه که چه‌ند مانگ به‌ر له ئێستا به‌دی هات.\nئه‌و زیادی کرد: تاکوو دوو ڕۆژی دیکه به‌رهه‌ڵستکاره سوورییه‌کان بۆچوونی یه‌کلاکه‌ره‌وه‌ی خۆیان سه‌باره‌ت به‌م بابه‌ته ئاشکرا ده‌که‌ن.\nفاتێح حه‌سون ئه‌ندامێکی دیکه‌ی دژبه‌ره‌کانی سووریا وتی: وه‌ک دیاره ئه‌م خوله‌ی ئاستانه گۆڕانکاری نوێی تێدایه، وه‌ک به‌شداری چه‌ند لایه‌نێکی نێونه‌ته‌وه‌یی دیکه له دانوستانه‌کان.\nهێشتا ناوی هیچ وڵاتێک بۆ به‌شداری کردن له‌م دانوستانه ئاشکرا نه‌کراوه، به‌ڵام خه‌یره‌ت عه‌بدول ڕه‌حمان، وه‌زیری ده‌ره‌وه‌ی قه‌زاقستان له‌مباره‌وه وتی: چه‌ند وڵاتێکی عه‌ره‌بی و یه‌کێتی ئه‌ورووپا بۆ ته‌ڤڵ بوون له‌م دانوستانانه بانگهێشت کراون.\nشایانی باسه که خولی نوێی دانوستانه‌کانی ئاستانه بڕیار وایه که ۱۳ و ۱۴ی گوڵان له ئاستانه‌ی پایته‌ختی قه‌زاقزستان به‌ڕێوه بچێت.


حەسەن عوبه‌یدی لە بەغدا\nهێزەکانی عێراق لە پارێزگای نەینەوا دوای ئازادکردنی 16 گوند لە باشوری موسڵ لەدەست داعش. [وێنەکە لە Entekhab.ir وەرگیراوە]\nبەرپرسانی نەینەوا میلیشیاکانی هاوپەیمانی سوپای پاسدارانی شۆڕشی ئیسلامی ئێران تۆمەتباردەکەن بە چەقبەستنی وەبەرهێنان و چالاکیەکانی کەرتی تایبەت لە پارێزگاکە.\nسەرەڕای ئەو راستیەی نەینەوا نزیکەی سێ ساڵ لەمەوبەر لەدەست رێکخراوی "دەوڵەتی ئیسلامی" (داعش) ئازادکرا، وەبەرهێنان و پرۆژەسازی هێشتا سەرپێ نەکەوتوونەتەوە.\nبەرپرسان دەڵێن ئەو وەبەرهێنەرانەی پرۆژەیەك لەخۆده‌گرن لە پارێزگاکە، بەتایبەتی لە دەشتی نەینەوا، رووبەڕووی چەندین ئاستەنگ لەلایەن ئه‌و میلیشیانەوە دەبنەوە کە لە ناوچەکە زاڵن.\nگروپەکانی وەك کەتائیب حیزبوڵڵا، نوجەبا، بزوتنەوەی بابلیون، عەسائیب ئەهل حەق، سەرایا خوراسانی و حەشدی شەبەك، لەلایەن ئەمریکاوە خراونه‌ته لیستی سزاكانه‌وه بەهۆی تێوەگلانیان لە مامەڵەی خراپ دژی مافی مرۆڤ و گەندەڵیەوە لە نەینەوا.\nئەندامی پێشووی ئەنجومەنی نەینەوا، محەمەد جەبوری بە دیارونای وت وەبەرهێنان و چالاکیەکانی کەرتی تایبەت لە نەینەوا لەمڕۆدا دەناڵێنن بەدەست هەمان ئەو ئاستەنگە ئەمنیانەوە کە ژیانیان پەکخست لە پارێزگاکە لەژێردەستی داعشدا.\nوتی به‌پێچه‌وانه‌ی پارێزگای ئەنباره‌وه، چالاکی دارایی هێشتا بەشێوەیەکی تەواو نەگەڕاوەتەوە بۆ نەینەوا.\nمیلیشیاکان وەبەرهێنەران لە نەینەوا دووردەخەنەوە\nجەبوری وتی پرۆژەسازان و وەبەرهێنه‌ران خۆیان لە کارکردن لەو ناوچانە لادەدەن کە میلیشیاکان تێیاندا چالاکن، لەبەرئەوەی نایانەوێت مەترسی بخەنە سەر سەرمایەکەیان یان سەرکێشی ئەوە بکەن كه میلیشیاکان پرۆژەکانیان پەکبخەن.\nوتی بەمدواییانە، پرۆژەسازێك ناچاربوو کارەکەی لە نیوەدا بوەستێنێت کە بیناسازی بوو لە نەینەوا بەهۆی پەکخستنی لەلایەن چەکدارانی کەتائیب حیزبوڵڵا و نوجەباوە کە هەوڵیاندەدا پارە و ماددەی بیناسازیی لێ بسەنن.\nبەگوێرەی جەبوری، بوونی میلیشیا کاریگەرییەکی ئیفلیجکەری هەیە لەسەر پرۆژە مامناوەند و بچووکەکان.\nدوای ئەوەی ئەندامانی شەبەك هەوڵیاندا پارەی لێبکێشنەوە، مەحمود عیزەت شەنگالی، پرۆژەسازێکی پارێزگای نەینەوا کە کۆمەڵێك دوکانی وردەفرۆشیی هەیە، بڕیاریدا دوو دوکانی لە حەمدانیەی خۆرهەڵاتی موسڵ بە داخراوی بهێڵێتەوە.\nشەنگالی بە دیارونای وت چەکداران مەرجیان بۆ چالاکیەکانی دانا لەو ناوچەیە و ناچاریانکرد گرێبەستکاری سەربە میلیشیاکان بەکرێ بگرێت و داوای شمەکی خۆڕایی و بەرتیلیان لێکرد لە بەرامبەر سەلامەتیی خۆیدا.\nوتی هێزە ئەمنیەکانی عێراق وادەردەکەوێت له‌دوای بوونە سەرەکوەزیرانی مستەفا کازمییەوە بوێرتر بووبن، بەڵام میلیشیاکان هه‌رچی زیاتر سوودوەردەگرن لە رووکاریان لەژێر چەتری هێزەکانی حەشدی شەعبیدا بۆ ئەنجامدانی دزی و تاوانەکانی دیکە.\nئاسایشی کەمتر، کاری کەمتر، ئاوارەی کەمتر\nپسپۆڕی کاروباری نەینەوا، عەلی حەدیدی بە دیارونای وت ژیان لە پارێزگاکانی دیکەی عێراق کە رزگارکران لەدەستی داعش وادیارە باشتربێت لەوەی نەینەوا، بەتایبەتی لە دەشتی نەینەوا و تەلەعفەر. وتی میلیشیای کەمتر مانای ئاسایشی زیاترە لە پارێزگاکانی دیکە و هۆکاری كواڵیتییه‌كی باشتری ژیانە.\nوتی "لەئێستادا حەوت بۆ 10 گروپی میلیشیای چالاك هەن لە نەینەوا" کە ئەندامانیان هەوڵدەدەن کارنامەی خۆیان بەسەر خەڵکی ناوچەکەدا بسەپێنن.\nوتی ئامادەییان ئاستەنگیشە بۆ بازاڕی موڵكوماڵ و کاری پشکداریی کشتیاریش، هەربۆیە زۆرێك لە بزنسەکانی موڵکداری و جوتیارانی ئاژەڵدار رۆیشتوون بۆ شوێنە ئه‌مینتره‌كان.\nوتیشی هاوکات، هەندێك ئاوارە دوودڵن لە گەڕانەوە بۆ نەینەوا بەهۆی ئامادەیی گروپەکانی سەربە سوپای پاسدارانەوە.\nحەدیدی وتی کارنامەی میلیشیاکان لە نەینەوا پێده‌چێت هاوشێوەی ئەوانە بێت کە چالاکن لە ناوچەی ئەلبوکەمالی هاوسێ لە دێرەزوور، کە له‌وێ گروپە چەکدارەکانی سەربە سوپای پاسداران ده‌بنه هۆی گۆڕانکاریی دیمۆگرافی.\nکارگەکانی موسڵ داوا ناوخۆییه‌كان پڕده‌كه‌نه‌وه بۆ هه‌وڵه‌كانی بنیاتنانەوە\nزۆر کارگەی دەوڵەتی و کەرتی تایبەت دووبارە کراونەتەوە و بەرهەمهێنان زیاددەکەن دوای ئەوەی لەلایەن داعشەوە تاڵانکران و تێکشکێنران.


ANF | چالاكیی گه‌ریلاكان له ئه‌رزینجان و خواکورک\nهه‌په‌گه ڕایگه‌یاند، گه‌ریلاكانیان له ئه‌رزینجان و خواکورک دژبه سوپای توركی داگیركه‌ر چالاكییان ئه‌نجام داوه.\nپێنجشه‌ممه, 18 Jul 2019, 18:25\nناوه‌ندی ڕاگه‌یاندنی هێزه‌كانی پاراستنی گه‌ل (هه‌په‌گه) ده‌رباره‌ی چالاكییه‌كانی گه‌ریلا ڕاگه‌یه‌نراوێكی بڵاوكرده‌وه كه ئه‌مه ده‌قه‌كه‌یه‌تی:\nڕۆژی ١٥ی ته‌مووز\_٢٤ی پووشپه‌ڕ هێزه‌كانمان له گردی ئۆلووک-ی سه‌ربه ناوچه‌ی كه‌ماهی ئه‌رزینجان دژی سه‌ربازانی توركیای داگیركه‌ر چالاكییه‌كیان ئه‌نجام دا. ڕوون نه‌بوویه‌وه له‌و چالاكییه‌دا چه‌ند سه‌ربازی دوژمن كوژران و بریندار بوون. دوای چالاكییه‌كه سوپای توركی داگیركه‌ر به كۆپته‌ر هێرشی كرده سه‌ر ناوچه‌كه و سه‌ربازه كوژراو و برینداره‌كانی له مه‌یدانه‌كه هه‌ڵگرته‌وه. یه‌كینه‌كه‌مان كه چالاكییه‌كه‌ی ئه‌نجام دا به‌سه‌لامه‌تی گه‌یشتووه‌ته‌وه شوێنی خۆی.\nچالاكیی سابوتاژ له خواکورک\nسوپای توركی داگیركه‌ر ئێواره‌ی ١٤ی ته‌مووز\_٢٣ی پووشپه‌ڕ به فڕۆكه بۆردومانی گردی شه‌هید هۆزان-ی خواكوركی كرد. هه‌روه‌ها ڕۆژی ١٦ی ته‌مووز\_٢٥ی پووشپه‌ڕ گردی شه‌هید هێرش له‌لایه‌ن فڕۆكه جه‌نگییه‌كانه‌وه بۆردومان كرا. دوای بۆردومانه‌كان، سوپای توركی داگیركه‌ر به كۆپته‌ر سه‌ربازی دابه‌زاندووه و له هه‌ردوو گرد ده‌ستی به جموجۆڵی داگیركاری كردووه.\nهێزه‌كانمان ڕۆژی ١٦ی ته‌مووز\_٢٥ی پووشپه‌ڕ كاتژمێر ١٤:١٠ له دژی سه‌ربازانی سوپای توركی داگیركه‌ر له گردی هه‌لیكۆپته‌ر چالاكییه‌كی سابوتاژیان ئه‌نجام دا. ڕوون نه‌بووه‌ته‌وه له‌و چالاكییه‌دا چه‌ند سه‌رباز كوژران و بریندار بوون. دوای چالاكییه‌كه سوپای توركی داگیركه‌ر سه‌ربازه كوژراو و برینداره‌كانی خۆی به كۆپته‌ر گواستووه‌ته‌وه.\nفڕۆكه جه‌نگییه‌كان بۆردومانی هه‌رێمه‌كانی پاراستنی مه‌دیایان كرد\nفڕۆكه جه‌نگییه‌كانی سوپای توركی داگیركه‌ر له دژی هه‌رێمه‌كانی پاراستنی مه‌دیا هێرشی ئاسمانییان ئه‌نجام دا. له‌و چوارچێوه‌یه‌دا؛\nڕۆژی ١٦ی ته‌مووز\_٢٥ی پووشپه‌ڕ ده‌وروبه‌ری كاتژمێر ٢٠:٣٠ فڕۆكه جه‌نگییه‌كان ده‌ڤه‌ری خانتوور-ی سه‌ربه حه‌فتانین-یان بۆردومان كردووه.\nشه‌وی ١٧ی ته‌مووز\_٢٦ی پووشپه‌ڕ فڕۆكه جه‌نگییه‌كانی توركیا گونده‌كانی بێره‌شێ، بێپالان، كوزینه-ی سه‌ربه هه‌رێمی قه‌ندیل و گردی شه‌هید نوودا، دۆڵی به‌دران، دۆڵی زارگه‌ڵی و گردی شه‌ڕ-یان بۆردومان كردووه.\nله‌و بۆردومانانه‌دا هیچ زیانێک به هێزه‌كانمان نه‌گه‌یشتووه، به‌ڵام زیان به ڕه‌ز و باخی هاوڵاتییانی سیڤیلی ئه‌و ناوچانه گه‌یشتووه.\nئۆرۆچ: منیان ئەشکەنجە کرد و لەسەر سنوری تورکیا بۆ ئەوەی بمرم بەجێیانهێشتم\nلە ئەوروپا داگیرکردنی ڕۆژئاوا شەرمەزار کرا


ئەڤین ئاسۆ بەم جلوبەرگەوە فەیسبووکی هەژاندووە\nپێشكەشكاری دیاری كورد، ئەڤین ئاسۆ لەنوێترین دەركەوتنیدا بە جلوبەرگێكی جیاواز دەردەكەوێت بەمەش سەرنجی لایەنگرانی بۆ لای خۆی رادەكێشێت.\nئەڤین ئاسۆ لە پەیجی تایبەتی خۆی لە تۆڕی كۆمەڵایەتی فەیسبوك نوسیویەتی: ڕێگای سه‌ركه‌وتن گوڵڕێژ نه‌كراوه، گرنگ ئه‌وه‌یه خاوه‌نی ئه‌و ئیراده‌یه بیت كه به‌پێوه بتهێڵێته‌وه و به‌ربه‌سته‌كان بكه‌یته كاڵایه‌ك و به‌به‌ری سه‌ركه‌وتندا بیاندورێت.\nئەڤین لە ساڵی ١٩٨٦ لە گەڕەکی دەرگەزێنی شاری سلێمانی لەدایکبووە، لە خوێندنگەی سورکێو کە تێیدا خوێندکار بووە کاری شانۆیی کردووە.\nسەرەتا یەکەمین ئەزموونی پێشکەشکردنی لە ڕادیۆ و تەلەڤزیۆنی «پارێزگاران»ی پارتی پارێزگارانی کوردستانەوە دەست پێکرد، پاشان چووەتە ڕادیۆی نەوا و بۆ ماوەی زیاتر لە ساڵێک پێشکەشکاری سەرەکیی بەرنامەی «سروەی نەوا» و بەرپرسی هاماهەنگیی بەرنامەکانی ئەو ڕادیۆیە بوو.\nدواتر دەچێتە کۆمپانیای ئارت، لە ڕێی کارەکانی ئەو کۆمپانیایە و دواتریش کەناڵ ٤ و بەرنامەکەی «ئەڤین ژن و ژیان»ەوە ناوبانگێکی زۆری پەیداکرد. ئەو بەرنامانەی تاکوو ئێستا کار و پێشکەشکاری تێدا کردوون بریتین لە (میڤان شۆ، چەرخ و فەلەک، من جیاوازم، تۆ نموونەی، ملیۆنێر، ئارامۆ شۆ و ئەڤین ژن و ژیان)، تا ئێستا لە ھەریەکە لە کەناڵە ئاسمانییەکانی (زاگرۆس تیڤی، کۆڕەک، كەناڵ ٤، کوردماکس و نێت تیڤی) کاری کردووە\nئه‌م بابه‌ته 6511 جار خوێنراوه‌ته‌وه\nپەخشی کەناڵی کورد نیوز راگیرا\nئەو خۆراکانەی لە ڕەمەزاندا جەستەی مرۆڤ لە بەکتریا پاکدەکەنەوە\nرۆناڵدینهۆ لە یەک کاتدا دوو ژن دەهێنێت\nمۆدێلە شۆخەکەی سلێمانی هەوادارانی سەرسام دەکات\nبەوێنە .. شارا ئیبراهیم گەڕایەوە سەر ستایڵە نوێکەی


بێژەن جەزا: داوای رێنمایی لە پەرواز و عەممار دەكەم | ماڵپه‌ڕی هونه‌ری کوردی بڵاگ\nبێژەن جەزا دەبێتە سێیەم گەنجی كورد كە بەشداریی بەرنامەی بەنێوبانگی كەناڵی MBC عەرەب ئایدڵ دەكات، ئێستاش چاوەڕێی بانگهێشتی بەرنامەكەیە بۆ بەشداریكردن لە قۆناغێكی دیكە و دەڵێت “ئەگەر لەم قۆناغە دەرچووم، دەچمە قۆناغی پەخشی راستەوخۆ. ئەو كاتەش بەشدارییەكە لە حەزەوە دەبێتە ئەرك”.\nبێژەن جەزا، ساڵی 1990 لە شاری سلێمانی لەدایك بووە. خوێندكاری قۆناغی سێیەمی بەشی موزیكە لە كۆلێژی هونەری زانكۆی سلێمانی و لە بواری مەقامات و دەنگ دەخوێنێ. بێژەن جەزا دەبێتە سێیەم گەنجی كورد كە بەشداری لە بەرنامەی عەرەب ئایدڵدا دەكات، ئەو ئێستا تاكە كاندیدی هەرێمی كوردستانە لە بەرنامەكەدا.\nبەرنامەی عەرەب ئایدڵ كە بەهرەداران لە بواری هونەردا پێدەگەیەنێت، یەكێكە لە بەرنامە بەنێوبانگەكانی كەناڵی MBCی لوبنانی و ساڵانە لە زۆربەی وڵاتانی عەرەبییەوە گەنجان بەشداریی تێدا دەكەن. پێشتریش هونەرمەندان پەرواز حوسێن و عەممار كوڤی كە بەشدارییان لە بەرنامەكەدا كردووە، گەیشتوونەتە قۆناغەكانی پێش كۆتایی. لەم وەرزەی بەرنامەكەشدا بەهرەمەندێكی دیكەی كورد بەختی خۆی تاقی دەكاتەوە، ئەویش بێژەن جەزایە.\n50 ئاواز و هۆنراوەی هەیە\nبێژەن جەزا تەمەنێكی كەمی پڕ لە بەرهەمی هەیە. ئەو دەڵێت سەرەتا بە بەرهەمی فۆلكلۆر دەستی پێكردووە و زۆرتریش حەزی لە مەقامە. بێژەن دەڵێت “زیاتر شارەزاییم لە بواری مەقاماتدا هەیە. ساڵانە چەندین گەنج فێری مەقام دەكەم. تاوەكو ئێستا نزیكەی 50 هۆنراوە و ئاوازم هەیە كە هەندێكیانم بە گۆرانیبێژانی دیكە داوە”. دوایین بەرهەمی بێژەن گۆرانییەك بوو بە نێوی سەفەر.\nبێژەن دەڵێت “راستە تەمەنم كەمە، بەڵام كات بەفیڕۆ نادەم، بۆیە توانیومە ئەو هەموو ئاوازە دابنێم”. ئەو ژەنیاری عودە و بۆ دانانی ئاوازەكانی سوود لەو ئامێرە دەبینێ.\nبێژەن هەندێك لە ئاوازەكانی داون بە هونەرمەندانی دیكە و لەوبارەیەوە دەڵێت “نزیكەی دوو ساڵە ئاواز و هۆنراوە دەدەمە هونەرمەندان، بە تایبەتی ئەوانەی توانایان كەمە، هەندێك لەوانە ئاواز و گۆرانییەكانیان تۆمار كردووە، بەڵام رەنگە نەیانتوانیبێ كلیپی بكەن”.\nبێژەن زۆرتر خووی داوەتە فۆلكۆر و بۆ ئاواز و هۆنراوەی گۆرانییەكانی سوودی لێوەردەگرێ، بەڵام دەڵێت مەرج نییە تاوەكو كۆتایی لەسەر ئەو رێچكەیە بڕوات “خۆم بە ستایلێكەوە نابەستمەوە و لەگەڵ ستایلی سەردەمدا دەڕۆم”.\nلە نێو 1200 كەس دەرچوو\nبێژەن جەزا ئێستا دەیەوێ لە رێگەی بەرنامەیەكی هونەرییەوە بەهرەكانی خۆی دەربخات. ئەویش وەرزی نوێی بەرنامەی عەرەب ئایدڵە كە ئێستا لە كەناڵی mbc دەستی پێكردووە.\nبێژەن جەزا باسی چۆنیەتی بەشداریكردنی لەو بەرنامەیە دەكات و دەڵێت “پێشتریش دەمویست لە وەرزەكانی بەرنامەكەدا بەشداری بكەم، بەڵام دەرفەت نەبوو. رۆژی 14/6/2015دا لە شاری هەولێر بە بەشداری نزیكەی 1200 كەس، لەگەڵ شەش گەنجی كورد و سێ گەنجی عەرەب لە تێستی دەنگ دەرچووین. مانگی دواتر لە لوبنان لە تاقیكردنەوەی ئەدای دەنگ، تەنیا من دەرچووم”.\nبێژەن لە تێستی ئەدای دەنگدا گۆانییەكی خۆی و مەقامێكی هونەرمەند تایەر تۆفیقی بەناوی وەیلێ زاڵم گوتووە. ئەو دەڵێت “ئامادەكاریی زۆرم كردبوو كە بتوانم لە 30 تا 40 چركە سەرنجیان رابكێشم، پاشان گۆرانیی یەكەمم بە ستایلێكی نوێ گوت، گۆرانیی دووەمیش كە گۆرانییەكی تایەر تۆفیق بوو، ستایلی كۆنە، تێكەڵكردنی ئەو دوو ستایلەیان بەلاوە جوان بوو”. بە گوتەی بێژەن ستافی بەرنامەی عەرەب ئایدڵ زۆر خۆشحاڵ بوون بەوەی كە وەكو وەرزەكانی رابردوو، لەو وەرزەشدا كوردێك لە بەرنامەكە بەشدارە.\nسەبارەت بە قۆناغەكانی بەرنامەكەش گوتی “ئەمجارەش بەشداریی بەرنامەكە دەكەمەوە كە بەشێوەی تۆماركراو گۆرانییەكان دەڵێین، ئەگەر لەو قۆناغە دەرچووم ئەوا دەچمە قۆناغی پەخشی راستەوخۆ”.


:: AM:09:31:19/01/2020 \nله سه‌ردانێكمدا بۆ شارى مه‌هاباد، هاوڕێ له‌گه‌ڵ كۆمه‌ڵێك شاعیر و نووسه‌رانى شار، چوومه خزمه‌ت هونه‌رمه‌ند عه‌زیز شارۆخى، پاش ئه‌وه‌ى خۆم پێ ناساند، پێم گوت "سه‌رسامم به‌وه‌ى به زۆربه‌ى زاراوه‌كان گۆرانیت گوتووه، به‌تایبه‌تی گۆرانییه‌كانی "كابۆكێ، نازدار و نازدار، كیژۆڵه‌ى چاوڕه‌ش و جوان*".\nئه‌ویش گوتی، "كابۆكێ" گۆرانیى هونه‌رمه‌ندى گه‌وره حه‌سه‌ن جه‌زراوییه كه به‌داخه‌وه ئێسته ناوى له دنیای هونه‌ری كوردیدا نه‌ماوه و ده‌بوو كۆتاڵیان بۆ دروست بكرایه له كوردستان، چونكه له‌گه‌ڵ هونه‌رمه‌ندان مریه‌مخان و نه‌سرین شێروان، سه‌دان گۆرانى و لاوكى باكورى كوردستانیان تۆمار كردووه و له فه‌وتان رزگاریان كردوون.\nگۆرانیى "نازدار و نازدار" فۆلكلۆرییه و گۆرانیى "كیژۆڵه‌ى چاوڕه‌ش و جوان"یش چیرۆكێكى زۆر ناوازه و جوانى هه‌یه كه ئه‌مه‌ش سه‌ربورده‌كه‌یه‌تى: له كۆتایی سه‌ده‌ى رابردوو، ئه‌وكات دووكانه‌كه‌م له‌سه‌ر شه‌قامى گشتیى مه‌هاباد بوو، رۆژێكیان ژن و پیاوێكى گه‌نج هاتن بۆ دووكانه‌كه‌م و پیاوه‌كه خۆى پێ ناساندم و گوتى، "من ناوم دارا مه‌حموود خه‌ڵكى باشوورى كوردستانم** و دانیشتووى هه‌نده‌رانم، ئامێرى عوودیش ده‌ژه‌نم و ئێسته چه‌ند گۆرانییه‌كم بۆ ئێوه هێناوه ئه‌گه‌ر پێتان باش بوو، به‌ده‌نگى خۆتان تۆمار و بڵاوى بكه‌نه‌وه".\nكیژۆڵه‌ى چاوڕه‌ش و جوان ناوى "چیمه‌ن كه‌ریم"ـه\nزیاتر گوتی، پاش ئه‌وه‌ى گوێم له گۆرانییه‌كان گرت، سه‌رسامیى خۆم بۆ یه‌كه‌م گۆرانى "كیژۆڵه‌ى چاوه‌ڕه‌ش و جوان" ده‌ربڕى. هونه‌رمه‌ند دارا مه‌حموود گوتى، ئه‌م گۆرانییه چیرۆكێكى تایبه‌ت به خۆمى هه‌یه، رۆژێكیان له شه‌قامێكى هۆڵه‌ندا پیاسه‌م ده‌كرد، كچێكى زۆر شۆخ و شه‌نگ و نامۆم بینى، دروست شێوه و ره‌نگى كوردستان به رووخسارییه‌وه دیار بوو، هه‌ستم كرد ئه‌مه كورده. شه‌و چوومه‌وه ماڵه‌كه‌ی خۆم، ئه‌م شیعره‌م نووسی و دواتر ئاوازیشم بۆ دانا. دواى چه‌ند رۆژێك دیسانه‌وه هه‌مان كیژ به‌ڕێكه‌وت هاته به‌رانبه‌رم، منیش ئه‌مجاره‌یان چوومه به‌رده‌مى و به كوردى سڵاوێكم لێ كرد، ئه‌ویش به كوردى وه‌ڵامی دامه‌وه و دواتر بووینه ئاشنا، دوای ماوه‌یه‌ك هاوسه‌رگیریمان كرد. ئه‌م خانمه‌ى له‌گه‌ڵم هاتووه بۆ لات كیژۆڵه‌ى چاوڕه‌ش و جوانه و ناوى "چیمه‌ن كه‌ریم"ـه، خه‌ڵكى مه‌هاباده و شیعرى جوانیش ده‌نووسێت.\nهونه‌رمه‌ند عه‌زیز شارۆخ:\n* له ساڵى 1938 له شارى مه‌هاباد له دایك بووه. له ساڵی 1970 كه ده‌نگ و ڕه‌نگی ورمێ داده‌مه‌زرێت، له‌وێ به‌رنامه‌یه‌ك به ناوی "به‌رنامه‌ی شیعر و موسیقا" په‌خش ده‌كرێت، له‌گه‌ڵ هونه‌رمه‌ند سه‌ید ڕه‌حیم قوڕه‌یشی بانگهێشت ده‌كرێن و بۆ یه‌كه‌م جار به چه‌شنی فه‌رمی له‌وێ مه‌قامێكی "هۆمایون" تۆمار ده‌كات.\n* به‌گشتی 41 ئه‌لبوومى مه‌قام و گۆرانیی هه‌یه و هه‌ندێكیان فۆلكلۆرن و به‌شێكی زۆریشی شیعره‌كانی خۆى دایناون.\nبه‌رهه‌مه‌كانى بریتین له "حه‌یران، لاوك، مه‌قام و قه‌تار" واته هیچ ده‌ڤه‌رێكى بێبه‌ش نه‌كردووه و به زۆربه‌ى زاراوه‌كان گۆرانى و مه‌قامى گوتووه. یه‌كه‌م گۆرانیی "ده‌تپه‌رستم" بووه.\n* كۆمه‌ڵێك مه‌قام و گۆرانیى هونه‌رمه‌ندانى كوردى گوتووه وه‌ك، "سوبح پێناكه‌نێ"ى دیلان. "ده‌روێش عه‌بدوڵا" و "شیرین به‌هاره"ی تاهیر تۆفیق. گۆرانیی "كابووكێ"ی حه‌سه‌ن جه‌زراوی.\n* ئه‌م هونه‌رمه‌ندانه كاریگه‌رییان له‌سه‌ر شارۆخى هه‌بووه، سه‌ید عه‌لی ئه‌سغه‌ری كوردستانی به یه‌كه‌مین مامۆستای خۆى داده‌نێت. له منداڵییه‌وه به ده‌نگی تاهیر تۆفیق و حه‌سه‌ن جه‌زراوی ئاشنا بووه، پاشان به ده‌نگی محه‌مه‌د ساڵح دیلان ئاشنا بووه و ئاهه‌نگی نه‌ورۆزه و ئه‌ڵاوه‌یسی و ئه‌ژده‌هاكی لێوه فێر بووه. له‌گه‌ڵ محه‌مه‌د ماملێ و سه‌روان ناهید دانیشتووه و گۆرانییان به دووقۆڵى گوتووه.\n* شیعری عه‌بدوڵا په‌شێو، هێمن، هه‌ژار و هێدی گوتووه‌ته‌وه.\n* كۆنسێرتى گۆرانی و مه‌قامی له ناوخۆ و ده‌ره‌وه‌ی وڵات به‌ڕێوه بردووه و له زۆربه‌ی شاره‌كانی ئێران و كوردستان وه‌ك تاران، شیراز، ئیسفه‌هان، خوڕه‌م ئاباد، كرماشان، سنه، سه‌قز، نه‌غه‌ده، سه‌رده‌شت، شنۆ ئاهه‌نگ و كۆنسێرتی ساز كردووه.\nله ده‌ره‌وه‌ی وڵاتیش له به‌ریتانیا، ئوسترالیا و ئه‌ڵمانیا كۆنسێرتى كردووه و دواین كۆنسێرتى له سه‌قز و بۆكان بووه.\n1. ماڵپه‌ڕى هاژه. نووسه‌ر و شاعیر هه‌رمان وه‌تمانى.\n2. چاوپێكه‌وتنى تایبه‌تم له‌گه‌ڵ هونه‌رمه‌ند عه‌زیز شارۆخى له 15/10/2013 له شارى مه‌هاباد.\n** دارا مه‌حموود خه‌ڵكى شارۆكه‌ى قه‌ڵادزێیه و دانیشتووى هه‌نده‌رانه.


ئایا مامۆستای ئاینی ده‌توانێت ، ئافره‌تێك له كوڕێك به‌ته‌له‌فون ماره‌بكات؟\nهەواڵی / 4/1/2017 688 جار بینراوە\n++ ئایا ماره‌كردنی ئافره‌ت به‌ته‌له‌فون ده‌كرێت؟ واته مامۆستای ئاینی ده‌توانیت ، ئافره‌تێك له كوڕێك ماره‌بكات له‌كاتیكدا زاوا ئاماده‌نه‌بێت و له ڕێگه‌ی ته‌له‌فونه‌وه جێ به‌جێ بكرێت ؟؟\nئایا ماره‌كردنی ئافره‌ت به‌ته‌له‌فون ده‌كرێت؟ واته مامۆستای ئاینی ده‌توانیت ، ئافره‌تێك له كوڕێك ماره‌بكات له‌كاتیكدا زاوا ئاماده‌نه‌بێت و له ڕێگه‌ی ته‌له‌فونه‌وه جێ به‌جێ بكرێت ؟؟\nبه‌ناوی خوای به‌خشنده و میهره‌بانه‌وه\nسوپاس و ستایش بۆ په‌روه‌ردگاری جیهانیان، وه درود و ڕه‌حمه‌ت بۆ سه‌ر گیانی پاكی پێغه‌مبه‌ر (صلی الله علیه وسلم) و گشت كه‌س و یاران و شوێنكه‌وتوانی به‌گشتی.\nپرۆسه‌ی هاوسه‌رگیری یه‌كێكه له‌و پرۆسانه‌ی كه له ئیسلامدا گرنگی تایبه‌تی و قورسایی خۆی هه‌یه، هه‌ر بۆه‌ی كۆمه‌ڵێك بنه‌ما و مه‌رج هه‌یه كه ده‌بێت هه‌موویان بێنه دی بۆ ئه‌وه‌ی گرێبه‌سته‌كه درست بێت.\nوه یه‌كێك له بنه‌ماكانی گرێبه‌ستی هاوسه‌رگیری ئه‌وه‌یه، كه ده‌بێت كه‌سایه‌تی هه‌ردوو هاوسه‌ركه ئاشكرا و دیار و ناسراو بن به لای یه‌كتره‌وه وه به‌لای شایه‌ته‌كانیشه‌وه له كاتی به‌ستنی گرێبه‌سته‌كه‌دا.\nوه له‌به‌ر ئه‌وه‌ی كه ته‌له‌فۆن به‌ته‌نها به‌س نیه بۆ ناساندی كه‌سه‌كان، و هه‌روه‌ها ده‌كرێت ده‌ستكاری ده‌نگه‌كان بكرێت و گۆڕانكاری تێدا بكرێت، بۆیه نه‌خێر به ته‌له‌فۆن ماره‌كردن دروست نیه.\nبه‌ڵام ئه‌گه‌ر ئامێرێكی تر هه‌بێت، كه به‌هۆیه‌وه ده‌نگ و ڕه‌نگی كه‌سه‌كه ببینرێت و ببیسترێت و تۆمار بكرێت و شایه‌ته‌كان و هاوسه‌ره‌كان و سه‌رپه‌رشتكاری ئافه‌رته‌كه له‌كاتی ئه‌نجامدانی گرێبه‌سته‌كه‌دا دڵنیابن له كه‌سایه‌تی كه‌سه‌كه و گشت قسه‌كانی ئه‌وه ئه‌و كاته گرێبه‌ست كردن له ڕێی ئه‌و ئامێره‌وه دروسته و هیچ كێشه‌ی نیه.\nوه‌گه‌ر نا ئه‌وه كه‌سه‌كه ده‌توانێت بریكارێك (وكیل) له بری خۆی دابنێت و ئه‌و گرێبه‌سته‌كه‌ی بۆ جێبه‌جێ بكات.\nخوای گه‌وره‌ش زاناتره.


ئێران له‌گه‌ڵ ئه‌مریکا سه‌باره‌ت به سیستمی مووشه‌کی دانوستان ناکات - Mehr News Agency\nAP ١٣٩٧ Azar ٢٥ ١١:١٥\nNews Code 23661\nبه ڕاپۆرتی ئاژانسی مێهر له جه‌زیره، محه‌مه‌د جه‌واد زه‌ریف، وه‌زیری ده‌ره‌وه‌ی ئێران دوێنێ شه‌مه سه‌ردانی دۆحه‌ی قه‌ته‌ری کرد و له میانه‌ی ئه‌م سه‌فه‌ره‌یدا سه‌باره‌ت به ئه‌مریکا وتی: ئه‌مریکا له پێگه‌یه‌کدا نییه بتوانێت سه‌باره‌ت به بڕیارنامه‌ی ۲۲۳۱ قسه بکات، مووشه‌که‌کانی ئێران بۆ به‌رگری له ئێرانه و ئێمه له ناوچه‌که زۆر که‌متر له وڵاتانی دیکه بۆ ئه‌منیه‌تی خۆمان پاره سه‌رف ده‌که‌ین، هه‌ر به‌م هۆیه بووه که ئێمه له هه‌مان سه‌ره‌تاوه وتمان که سیستمی مووشه‌کی ئێمه قابیلی گفتوگۆ کردن نییه.\nمحه‌مه‌د جه‌واد زه‌ریف زیادی کرد: بابه‌تی دیکه ئه‌وه‌یه که ئه‌مریکا به کشانه‌وه له به‌رجام به ئاشکرا بڕیارنامه‌ی ۲۲۳۱ی پێشێل کرد که‌واته ئه‌وان ناتوانن باسی ئه‌وه بکه‌ن که ئه‌م بڕیارنامه پێشێل بووه یان نا چون خۆیان هه‌وڵیان دا له‌ناوی ببه‌ن، ئه‌گه‌رچی نه‌یتوانی. سێهه‌م ئه‌وه‌ی که بڕیارنامه‌ی ۲۲۳۱ ئێرانی له تاقی کردنه‌وه‌ی مووشه‌کی قه‌ده‌غه نه‌کردووه. به‌ڵکو ئێرانی له تاقی کردنه‌وه‌ی مووشه‌ک به توانی کڵاوی ناڤۆکی قه‌ده‌غه کردووه که ئه‌وه‌ش ئاژانس ڕایگه‌یاندووه که ئێران چالاکی ناڤۆکی ئاشتیانه‌ی هه‌یه.\nئه‌و ئاماژه‌ی دا: ترامپ به هه‌ر هۆیه‌ک بێت له به‌رجام کشایه‌وه و ئێسته ئه‌گه‌ر له دوای دانوستانی دووباره له‌گه‌ڵ ئێرانه، ده‌بێت گفتوگۆکان ئامانجی دیاریکراوی هه‌بێت. ئێمه وه‌ک کۆریای باکوور ته‌نیا وێنه ناگرین و ۲ لاپه‌ڕه واژۆ بکه‌ین.\nوه‌زیری ده‌ره‌وه‌ی ئێران سه‌باره‌ت به ده‌ستێوه‌ردانی ئێران له ناوچه‌که وتی: کام ده‌ستێوه‌ردان؟ ئه‌وه ئه‌مریکایه که به ئاشکرا له کار و باری هه‌موو ناوچه‌که ده‌ستێوه‌ردان ده‌کات. له هه‌ر شوێنێکی ئه‌م ناوچه‌ش که ناوچه‌ی خۆمانه هێزی ئێرانی بوونی بێت، ئه‌وه له سه‌ر داواکاری ده‌وڵه‌تی فه‌رمی ئه‌و وڵاته بووه. ئایا ئه‌مریکا ده‌توانێت وه‌ها بڵێت و له سه‌ر داوای ده‌وڵه‌تی وڵاتانی ناوچه‌که لێره‌یه.\nزەریف سه‌باره‌ت به دانوستانی دووباره له‌گه‌ڵ ئه‌مریکا ڕایگەیاند: ئێمه هه‌رگیز دانوستان له‌گه‌ڵ وڵاتێک ناکه‌ین که ۱۲ مه‌رجی دانابێت و پێشتریش ڕێککه‌وتنێکی یاسایی که خۆیان واژۆیان کردووه، پێشێلیان کرد. ئه‌گه‌ر بڕیار له سه‌ر مه‌رج دانانه ئه‌وه ئه‌مریکا که دبێت مه‌رجی بۆ دانبنرێت تاکوو جارێکی دیکه له ڕێککه‌وتنه فه‌رمییه‌کان نه‌کشێته‌وه. من له‌وان داوا نه‌که‌م یاسایی بن چون مومکین نییه، به‌ڵام داوا ده‌که‌م که‌متر یاساشکێنی بکه‌ن. سه‌ره‌تا ده‌بێت بڕوانین ئایا ئه‌مریکا به‌ڕاستی له دوای گفتوگۆیه یان نا کات به فیڕۆ ده‌دات.\nزه‌ریف لەبارەی ناکۆکییه‌کان له ناوخۆی ئێران بۆ دانوستانی دووباره له‌گه‌ڵ ئه‌مریکا ئاماژەی دا: جێگه‌ی خۆشحاڵییه که ئه‌مڕۆ له ئێران قسه کردن له سه‌ر هه‌ر بابه‌تێک بوونی هه‌یه. به‌شێکی گه‌وره‌ی خه‌ڵکی ئێران ڕاو بۆچوونی جیاوازیان سه‌باره‌ت به جیهان هه‌یه. له‌مباره‌شه‌وه به‌شێک لایان وایه دانوستان له‌گه‌ڵ ئه‌مریکا چاره‌سه‌ری هه‌موو کێشه‌کانه و به‌شێکیش لایان وایه که دانوستان له‌گه‌ڵ ئه‌مریکا زۆر زیانباره.\nئه‌م دیپلۆماته ئێرانییه سه‌باره‌ت به په‌یوه‌ندی نێوان ئێران و عه‌ره‌بستان وتیشی: ئێمه له فارسیدا قسه‌یکمان هه‌یه که ده‌ڵێت چووی بۆ خوازبێنی ۵۰ له سه‌دی بابه‌ته‌که چاره‌سه‌ر بووه و ۵۰ له سه‌دی دیکه‌شی په‌یوه‌ندی به وڵامی لایه‌نی به‌رانبه‌ره‌وه هه‌یه. به‌داخه‌وه عه‌ره‌بستان له دوای که‌م کردنه‌وه‌ی ناکۆکییه‌کان نییه و زیاتریان ده‌کات چون له به‌رژه‌وه‌ندی ئه‌وانه. بڕوانن چۆن سه‌رۆک وه‌زیرانی وڵاتێکیان زیندانی کرد و چیان به سه‌ر یه‌مه‌ندا هاوردووه.\nزه‌ریف جه‌ختی کرد: ئه‌وه‌ی له تورکیا به سه‌ر خاشقجیدا هێنایان کاره‌ساتبار بوو.\nئه‌و سه‌باره‌ت به بوونی ئێران له سووریا وتی: بوونی ئێران له سوورتا له سه‌ر داوای خودی دیمەشقە. بڕوانن سعوودییه‌کان و ئیماراتییه‌کان به چه‌کی ئه‌مریکایی و بریتانیایی یه‌مه‌نیان کردووه‌ته جه‌هه‌نه‌م.


کوردستان لەماوەی ٢٤ ساعەت؛ ١٢مردن و ٣٢٦ تووشهاتن وە ڤایڕۆس کۆڕۆنا – Rojapp\nGerîla TV dîmena çalakiyê da\nMaksîk zêdetir ji 18 hezar pêket tomar kir, Koriya jî 1500\nHome/هەواڵنێرەکان/کوردستان لەماوەی ٢٤ ساعەت؛ ١٢مردن و ٣٢٦ تووشهاتن وە ڤایڕۆس کۆڕۆنا\nکوردستان لەماوەی ٢٤ ساعەت؛ ١٢مردن و ٣٢٦ تووشهاتن وە ڤایڕۆس کۆڕۆنا\nHooshyar June 21, 2020 هەواڵنێرەکان Leave a comment 76 Views\nە شەفەق نیوز/ وەزارەت تەندروسی لە هەرێم کوردستان، ئمڕوو یەکشەممە، راگەیان لە بەرزەوبوین مردن وه ڤایڕۆسەگە لە شارەیل هەرێم ئەرا ١١٠ مردگ، و تووشهاتنەگان ئەرا ٣٨٦٥ کەس، ك هەژماره‌یگ پەیمانەییه کوردستان تۆماری کەێد، لەوەخت بڵاوبوین پەتاگە.\nلە بەیاننامەیگ ئەرا وەزارەتەگە ک رەسیە ئاژانس شەفەق نیوز هات: ١٨٧٥ تاقیكاری نوو لە گشت ناوچەیل هەرێم ئەنجام داگە، و ئەنجامەگان تووشهاتن ٣٢٦ کەس دەرخستن وە ڤایڕۆس کۆڕۆنا.\nبەیاننامەگە دیاری کرد ک تووشهاتگەیل وەیجورە بەشەوبوین: ٦٣ كه‌س لە هەولێر، ٢٠٦ لە سلێمانی، ٣٩ لە گەرمیان ، ٦ لە دهۆک ، ١٢ لە هەڵەبجە. وتیش ٣٤ تووشهاتگ خاسەوبوین ك ٢٦ لەلیان لە هەولێرە، و ٥ لە گەرمیان ، ٣ لە دهۆک.\nبەیاننامەگە هەمیش وت: لە ماوەی ٢٤ ساعەت وەرین ١٢ تووشهاتگ وەڤایڕۆسەگە مردن، یەکیگ لەلیان لە هەولێرە، و ١٠ لە سلێمانی و یەکیگ لە گەرمیان.\nئاماژەشدا؛ بڕ کەسەیلیگ ک کەرەنتین کریانە لەوەخت دیارکەفتن پەتاگە رەسیە ١٥٤٦٩ کەس، لەلیان ١٤٤١٥ دەرچگنە.\nبەیاننامەگە گشت مردگەیل وە ڤایڕۆس کۆرۆنا گردکرد وە ١١٩ مردگ، ١٥ لە هەولێر، ٩٣ لە سلێمانی ، ٢ لە هەڵەبجە. هەژمار تووشهاتگەیل لە بەیاننامەگە بویە ٢٨٦٥ کەس وە ڤایڕۆس کۆڕۆنا، ك٩١٦ لەلیان لە هەولێر، ٢٧٠٥ لە سلێمانی، ١٥١ لە دهۆک ، ٩٣ لە هەڵەبجەن.\nPrevious حکومەتی هەرێم وردەکاریی رێژەی کەمکردنەوەی موچەی ئاشکراکرد حکومەتی هەرێم لە کۆبوونەوەی ئەمڕۆی ئەنجومەنی وەزیراندا چەند بڕیارێکی نوێی دەرکرد و تیایدا هاتووە، بە ڕەچاوکردنی زۆریی و کەمی شایستەی دارایی موچەخۆر ٪٢١ی موچەی سەرجەم موچەخۆران دەبڕدرێت. دەقی بڕیارەکان: یەكەم: أ: تەمویلكردنی ڕێژەی 79% ( لە سەدا حەفتا و نۆی) خەرجییەكانی مووچە و شایستەی دارایی مووچەخۆرانی گشت وەزارەت و دەستە و لایەنەكانی نەبەستراو بە وەزارەت و سەرجەم سەرۆکایەتی و دامەزراوەكانی هەرێم. ب: ڕاگرتنـی تەمویلكردنی ئەو ڕێژەی 21% ( لە سەدا بیست و یەكەی) دەمێنێتەوە لەلایەن وەزارەت و لایەنە پەیوەندیدارەكانەوە بە شێوەیەكی دادپەروەرانە لەسەر سەرجەم مووچەخۆران جێبەجێ دەكرێت بە ڕەچاوكردنی زۆریی و كەمیی شایستەی دارایی مووچەخۆر. ج: خەرجكردنی تەواوی 100%( لە سەدا سەدی) شایستەی دارایی كەسوكاری شەهیدان و ئەنفالكراوان و زیندانیانی سیاسی و كەمئەندام و خاوەن پێداویستی تایبەت و ئەو مووچەخۆرانەش كە شایستەی داراییان (300) سێسەد هەزار دینار و خوارتره. د: خەرجكردنی تەنیا ڕێژەی 50% (لە سەدا پەنجای) شایستەی دارایی ڕاسپێردراوان بە خزمەتی گشتی و خاوەن وەزیفە باڵاكان و پلە تایبەتەكان لە (سەرۆكی هەرێم و سەرۆكی پەرلەمان و سەرۆكی ئەنجومەنی وەزیران و جێگرەكانیان و ئەندامانی پەرلەمان و وەزیرەكان و ئەوانەی بە پلەی ئەوانن و بریكارەكانی وەزارەت و ئەوانەی بە پلەی ئەوانن و ئەوانەی مووچەی بریكاری وەزارەت وەردەگرن و خاوەن پلە تایبەتەكان و ئەندامانی ئەنجومەنی دادوەری و دادگای پێداچوونەوە و سەرجەم دادوەران و ئەندامانی داواكاری گشتی و گشت ئەو كەسانەی بەپێـی خشتەی كارپێكراوی مووچە، مووچە و دەرماڵەی هەردوو پلە باڵای (أ) و (ب) وەردەگرن لەسەر میلاكی شارستانی و سەربازی و ئەنجومەن و دەزگای ئاسایش و هێزەكانی ئاسایشی ناوخۆ). هـ: بڕگەی سەرەوە ئەو كەسانەش دەگرێتەوە كە بەو پلە و وەزیفانە خانەنشین كراون یا لە دوای جێبەجێكردنی ئەم بڕیارە شایستەی مووچەی خانەنشینی دەبن بەو وەزیفە و پلانە\nNext بڕیاره‌كانی حكومه‌تی هه‌رێمی كوردستان له باره‌ی مووچه‌وه: 1- %79ی خه‌رجییه‌كانی مووچه و شایسته داراییه‌كان ته‌مویل ده‌كرێن. 2- %21ی ئه‌و ته‌مویلكردنه راده‌گیرێت و به شێوه‌ی دادپه‌روه‌رانه له‌سه‌ر سه‌رجه‌م مووچه خۆران جێبه‌جێ ده‌كرێت به ره‌چاوكردنی زۆریی و كەمیی شایستەی دارایی مووچەخۆر. 3- مووچه‌ی ته‌واوی كه‌سوكاری شه‌هید، ئه‌نفالكراو، زیندانی سیاسی، كه‌مئه‌ندامان وه‌ك خۆی خه‌رج ده‌كرێت. 4- ئه‌و مووچه‌خۆرانه‌ی شایسته‌ی داراییان له 300 هه‌زار كه‌متره ده‌ستكاری ناكرێت. 5- ته‌نیا رێژه‌ی %50ی شایسته‌ی دارایی وه‌زیفه و پله باڵاكان. (سه‌رۆكی هه‌رێم، سه‌رۆكی په‌رله‌مان، سه‌رۆكی حكومه‌ت، جێگره‌كانیان، ئه‌ندامانی په‌رله‌مان، وه‌زیره‌كان، بریكاری وه‌زاره‌ت و خاوه‌ن پله تایبه‌ته‌كان، ئه‌ندامانی ئه‌نجوومه‌نی دادوه‌ری، دادوه‌ره‌كان) خه‌رج ده‌كرێت. ئه‌وانه‌ش كه به‌و پله وه‌زیفیانه خانه‌نشین كراون هه‌مان بڕیاریان له‌سه‌ر جێبه‌جێ ده‌كرێت.\nNirxê diravan li Herêmê Source link


وەرزشوانێکی مەریوانی پانتایی گۆلی زرێباری بۆ یادکردنەوەی شەهیدانی ژینگەپارێزیی بە مەلەکردن پێوا\n14:15 - 9 رەزبەر 2718\nئاژانسی کوردپا: پاڵەوانی مەلەکردنی ئێران، بۆ بەرزڕاگرتنی یادی شەریف باجوەر و هاوڕێیانی، پانتایی گۆلی زرێباری بە مەلەکردنی پێوا.\nبەپێی هەواڵی گەیشتوو بە ئاژانسی هەواڵدەریی کوردپا، \_"سەلاحەدین سەعیدپوور\_" پاڵەوانی مەلەی ئێران، کە ٢٠ ڕۆژ پێش لەسەر گۆڕی شەریف باجوەر و ئومید کۆنەپۆشی، میداڵەکانی خۆی پێشکەش بەوان کردبوو، ڕۆژی یەکشەممە ٨ی ڕەزبەر لەو ڕاستایەدا، پانتایی گۆلی زرێباری بە مەلەکردن پێوا.\nئەم هەوڵە لە لایەن کۆمیتەی وەرزشیی چیا و سەلاحەدین سەعیدپوورەوە، بە مەبەستی پشتیوانی لە هەوڵە مەدەنییەکان بۆ ڕزگاریی زرێبار و زیندووڕاگرتنی یادی شەریف باجوەر و ئومید کۆنەپۆشی ئەنجام دراوە.\nئەم هەوڵەی سەلاحەدین سەعیدپوور لە لایەن وەرزشوانان، ڕاهێنەران و ناوەندەکانی مەدەنی و بنەماڵەی باجوەر و کۆنەپۆشی پێشوازی لێ کرا.\nڕۆژی شەممە ٣ی خەرمانان، چوار چالاکی ژینگەپارێزی خەڵکی شاری مەریوان، بە ناوەکانی \_"شەریف باجوەر، ئومید کۆنەپۆشی، ڕەحمەت حەکیمی‌نیا و محەممەد پژوهی\_" لە کاتی کوژاندنەوەی ئاگری دارستانەکانی دەوروبەری ئەم شارە گیانیان لەدەست دا.\nشەریف باجوەر لە ساڵی ١٣٩٦ بە دروشمی \_"نەبوونی توندوتیژی ڕێگەی پیرۆزی مرۆڤایەتییە\_"، لە دژکردەوەیەکی ناڕازییانە بە پاسکیل بەرەو تاران بەڕێ کەوت.


دوربینی پەیام و بەهاكانی سی ئای ئەی — Central Intelligence Agency\nزانیاریەکانی سی ئای ئەی و تێگەیشتن و کردارەکانی به بەردەوام سودی تەکتیکی و ستراتیجی دابیندەکات بو وولایەته یەکگرتوەکانی ئەمریکا.\nدەست پێشکەری هەڕەشە و ئامانجه دورەکانی ئاسایشی نیشتمانی وولایەته یەکگرتوەکان دەکات، به کوکردنەوەی زانیاری سیخوڕی گرنگ و بەرهەم هێنانی ئامانجی هەموو سەرچاوه شیکاریەکان و هەڵسان بەکرداری نهێنی کاریگەر لەژێر ڕێنمایی سەرۆکدا، هەروەها هەڵسان به پاراستنی نهێنیەکان که یارمەتیدەرە له سەلامەتی نیشتیماندا.\nهەڵوێست و بیڕوڕای گشتی:\nئەفسەرەکانی سی ئای ئەی ڕابەری کراون به هەڵوێست و بیروڕای گشتی پێشگەری که پوختەی بنەما بنەڕەتیه نەگوراوەکانمانه و ناوەروکی بەهاکانمان لەگەڵ بەرزترین خواستەکان. ئەم هەڵوێست و بیروڕای گشتیە لەسەر ڕێچکەیەک دەمانهێڵێتەوه که هەڵدەستین به کاری کاریگەری له ئەندازەبەدەر و به دەسەڵات که پێسپێردراوین که نیشتمانەکەمان بپارێزین و بەرژەوەندیەکانی بەرەوپێش بەرین. هەڵوێست و بیروڕای گشتی سی ئای ئەی چەند ڕووی هەیه، لەوانه:\n-خزمەت: ئێمه نیشتمان له سەرو هەموو شتێکەوه دادەنێین و دەزگا له پێش لق و پەیام له پێش خۆمان. ئێمه شانازی بەوەوه دەکەین که چوست و چالاکین و به دەنگەوەهاتین و ئەنجامدەرین.\n-ڕاستگۆیی:ئێمه پابەندین به بەرزترین پێوەری یاسایی بەڕێوەبردن. ئێمه ڕاستگۆین و بێ پێچ و پەنایین و زانیاری و شیکاری دابین دەکەین بەبێ لایەنگیری دەزگایی یان ڕامیاری. ئێمه متمانەی نیشتمانەکەمان ڕادەگرین لەرێگای هەست بەلێپرسینەوه و سەرپەرشتی.\n-نایابی: ئێمه باشترین کەسەکانمان ئەهێنیین بو هەر شتێک که بیکەین. ئێمه ئاگا بەخۆێن و ئاوێنەی کردارەکانمانین و لێوەی فێردەبین. ئیمه هەوڵدەدەین که باشترین ئامێر و شارەزای و توانای رابەرایەتی بدەینه ئەفسەرەکانمان که پێویستیانه بو سەرکەوتن له کارەکانیاندا.\n-ئازایەتی: ئێمه کاری زەحمەت و بەبەها و زور جار مەترسیدار به ئەنجام دەگەێنین. له ئەنجامدانی پەیامدا ئێمه زۆر مامەله لەگەل مەترسیدا دەکەین، بەڵام سڵی لێناکەینەوه. ئێمه خوبەختکردن بەرز دەنرخێنین و ڕێز و شانازیمان هەیه بۆ شەهیدەکانمان.\n-هاریکاری: ئێمه پەنا و پشتی یەکتر دەگرین. هاوکاریکردن، ناوەکی و دەرەکی، بناغەی باشترین دەرئەنجامەکانمانه. هەمەجوری و ناوەروک له گرنگیەکانی کاری پێراسپردراوه.\n-کارگێڕی: ئێمه پارێزگاری توانای خۆمان دەکەین بۆ بەدەستهێنانی نهێنی به پاراستنی سەرچاوه و شێوەکانی لەو ساتەی دەست بەکار دەکەین تا دوا هەناسەمان.\n-پرکردنەوەی کەلێنه سیخوڕییەکان به بەهێزکردنی کوکردنەوەی زانیاری و شیکارکردنیان لەسەر ووڵاتەکان و تاکه کەسه نافەرمیەکان و ئەو بابەتانەی که زۆر گرنگه لەلای سەروک و دەستەی باڵای ئاسایشی نیشتیمانی.\n-هێنانەدی ئەرکی پێسپێردراوی جیهانیمان تا کڕیارەکانمان (کەسه پایه بەرزەکانی ناو حکومەت) بڕیاریان زال بێت لەکاتێکدا که بەرەنگاری قەبارەیەکی گەورەی بێ وێنه و گۆڕانکاریه هەمەچەشنەکانی گێتی دەبنەوه که کاردەکاته سەر بەرژەوەندیەکانی وولایەته یەکگرتوەکان.\n-توانای پەرەپێدانی تەکنەلوجیا بۆ باشتر جێبەجێ کردن له هەموو بوارەکانی کاردا- کوکردنەوه و شیکاریکردن و کاری شاراوه و دژه سیخوڕی – لەکاتێکدا که پارێزگاری له دژه هەڕەشەی تەکنەلوجی بۆ سەر ئاسایشی زانیاریەکانمان و ئۆپراسێونەکانمان و ئەفسەرەکانمان.\nپەرەپێدان به شێوەی کێشکردن و گەشەپێدان و هێشتنەوەی بەهرەمەندان بۆ گەیاندنی توانا شاراوەکانی ئەفسەرەکانی سی ئای ئەی بۆ ئەوپەڕی، تا بەشداربێت له گەیشتن به ئامانج.\n-باشکردنی بەڕێوەبردن وبەکارهێنانی سەرچاوەکانی دەزگا له کاتی کەم دارایی.\nPosted: Dec 18, 2012 10:44 AM\nLast Updated: Jun 25, 2014 10:48 AM


پەیاماکورد:کەرکووک و قودس و نەوت\nعلی عەونی نوسەر\nکەرکووک و نیوەی کوردستان لە لایەن حکومەتی تائیفی عێراقەوە داگیرکرا، بەداخەوە شەقامی کوردستان لە نێوان دژبەرانی داگیرکرانی ناوچە کوردستانییەکان و ئەوانەی ڕازی یا بێدەنگن دابەشبوون.\nنەوتی کوردستان و شاری کەرکووک کە لە لایەن کوردستانەوە دەفرۆشرا، ڕۆژ تا ئێوارە بەیاننامە و میتینگ و مانگرتنی لە دژ دەکرا. ڕۆژانە دەیان شرۆڤە و بەدواداچوون لەسەر ناشەفافی نەوت بە ڕادان دەدرا.\nئێستا کە نەوتی کوردستان لەلایەن عێراقەوە دەستی بەسەر داگیراوە و ڕۆژانەش حکومەتی عێراق هەڕەشە لە کوردستانیان دەکات، ئەو لایەنانەی مانیان دەگرت و خۆپێشاندانیان لە دژی حکومەتی کوردستان دەکرد، نەک هەر بێدەنگن، بەڵکو بە برسێتیش مەمنوونن ئەو نەوتە بۆ عەرەبە چاو ڕەشەکان بێت. بە لەدەست چوونی کەرکووک و ناوچەکانی دیکەی کوردستان مانگران و میتینگ گێڕان نەک ناڕازی نەبوون، بەڵکو خۆشحاڵیش بوون کە عەرەب کەرکووک و دوزخورماتووی داگیر کردووە، مادام پرۆژەی سەربەخۆیی بارزانی سەری نەگرت، کەچی لەسەر سووتانی مقەڕێک لە زاخۆ گەڕانەوە هەمان بەزمی حەڤدەی شوبات.\nسەیر و سەمەرەی مەزن لەوەدایە کە لایەنە سیاسییەکان و کوردستانیان بۆ قودس شین و واوەیلایانە. لە شاری دیاربەکر دەیان هەزار کورد بە زمانی تورکی لە دژی ئیسرائیل و ئەمریکا خۆپێشاندانیان کرد، گەوجێتی مەزن لەوەدایە خۆی نیشتیمانت داگیرکراو بێت لە لایەن تورک و فارس و عەرەبەوە و خۆت لە جیاتی تێبکۆشیت بۆ ئازادی و سەربەخۆیی، خۆپێشاندان بکەیت لە دژی ئیسرائیل و ئەمریکا. نەماندیت ئەو کەسانەی بۆ قودس دەگرین، بۆ کەرکووک و دیاربەکر و کرماشان و قامیشلۆ بگرین. ئاخر کەس نییە بپرسێت ئەگەر قودس بۆ عەرەب بێت یان بۆ جووەکان چی لە حاڵی کوردستان دەگۆڕێت. کەس نییە بپرسێت ئایا ئەنفال و کۆمەڵکوژی گەرمیان و فەیلی و بارزانییەکان و دێرسم و گەلیی زیلان و قارنا و ئیندرقاش، جوو و مەسیحی کردوویانە یا هەر موسڵمانەکان.!\nئایا ئێمە کەچەڵی خۆمان دەرمان کردووە تا بچین خەمی ئەو فەلەستینیانە بخۆین کە حکومەتەکەیان پێش عێراق لە دژی سەربەخۆیی کوردستان ڕاوەستا و خۆشیان بوونە جاشی سەدام و بەشداری ئەنفالیان کرد؟! گەلی کوردستان گەلێکی دڵساف و نییەت پاکە، هیچ میللەتێک لەسەر ئەو ستەمەی لە کوردستانیان دەکرێت نە بەیاننامە و نە ناڕازیبوون و نە هیچ هەڵوێستێکیان نەنواند، کەچی ئێمە لەسەر ڕوهینگا و لەسەر قودس و لەسەر مزگەوتی بابری و ...تد مان دەگرین و تازیە بۆ جەوهەر دۆدایفی چیچانی دەگێڕن!!. ئێمە پێویستە ئەگەر لەسەر کێشە و ڕووداوەکانی دونیا یەک هەڵوێست نەبین، دەبێت لەسەر سەربەخۆیی کوردستان و داگیرکرانی کەرکووک و ناوچە کوردستانییەکان یەک هەڵوێست بین، خێرە ئەمیری کۆمەڵی ئیسلامی بەیاننامە لە دژی بارودۆخی قودس دەدەبڕێت، بەڵام لە دژی ڕەوشی کەرکووک لە جیاتی مەحکوم کردنی حکومەتی عێراق دژی حکومەتی کوردستان ڕوونکردنەوە دەدات.\nئێمە کاتێک مافمان هەیە لەسەر ڕووداوە جیهانییەکان هەڵوێست دەرببڕین، کە هەموو خاکی خۆمان لە چنگی داگیرکەر ڕزگار کردبێت، جیاواز لەمە هەرچی بکەین دەچیتە خانەی خزمەتی داگیرکەرانی کوردستان، ئەگەر ڕاستە با سوپای قودسی کۆماری ئیسلامی ئێران بەو هەموو چەک و جبەخانەیە بچێتە شەڕی ئیسرائیل، با ئەو هەموو میلیشیایەی هەیانە بچن بۆ دەرهێنانی قودس لە دەستی ئیسرائیل، ئێمە میللەتێکی سەیرین لەسەر ۆێک نەکردن پێکهاتووین، ئەوانەی نان و پیاز بە قودس و بە دینەوە دەخۆن و لەشکری دەیان و سەدان و هەزاریان هەیە با خەمی قودس بخۆن ئێمە خەمی گەورەترمان هەیە کە ئازادی و سەربەخۆیی کوردستانە.\nھەقوایە ھەر کەسێک لە کوردستان شینی بۆ قودس گێڕا حکومەتی کوردستان خێرا بینێرێت بۆ فەلەستین و لە جیاتی تێکدانی میزاج و مێشکی کوردستانیان، با بچێت قودس رزگار بکات


ئاژانسی ده نگو باسی کوردستان: سایتی خەندان: بکوژی "دونیا" ڤیدیۆیەک دەنێرێ بۆ لێژنەی مافی مرۆڤ!\nسایتی خەندان: بکوژی "دونیا" ڤیدیۆیەک دەنێرێ بۆ لێژنەی مافی مرۆڤ!\nﺋﻪﻭ ﺩﻩڵێﺖ: ﺑﻪﭘێﯽ ﺷﻪﺭﻉ ﻭ ﻋﻮﺭﻓﯽ ﻋﻪﺷﺎﯾﻪﺭﯼ ﻭ ﺑﯚ ﺩﯾﻔﺎﻉ ﻟﻪ ﺷﻪﺭﻩﻑ ﻛﺎﺭێﻜﯽ ﻧﺎﯾﺎﺳﺎﯾﯿﻢ ﻧﻪﻛﺮﺩﻭﻭﻩ، ﺑﻪڵﺎﻡ ﺋﻪﻭﻩ ﺋﯿﺸﯽ ﺩﺍﺩﮔﺎﯾﻪ ﻛﻪ ﺋﻪﻭﻩ ﯾﻪﻛﻼﯾﯽ ﺑﻜﺎﺗﻪﻭﻩ.\nئەمنیش دەڵێم: چەندەت مەجال بە "دونیا "ی ١٥ ساڵان دا ڤیدیۆ بڵاو کاتەوە؟! ئایا ئەگەر "دونیا "ش سوێندی هەر بەو قوڕئانە کە لەبەر دەستە خواردبا، باوەڕت پێ دێنا؟!\nشەڕەف و نامووسی تۆ ئەوکاتەی "دونیا "یەکی ١٥ ساڵانت کڕێوە چۆ ژێر پرسیار!\nشەڕع وئەو قوڕئانە لە کوێ بوون کاتێک بە ڕێگای "ناشەڕعی " سێکست لەگەڵ "دونیا " دەکرد؟!\nبا "دونیا "ش ئاوا مەجالی خۆدەربڕینی هەبا ئەودەم دەکرا بڵێین یاسایەک و عەداڵەتێک هەیە!\nله لایه‌ن ئاژانسی ده نگو باسی کوردستان ajansknews kl. ۳/۱۷/۱۳۹۳ ۱۱:۳۹:۰۰ قبل‌ازظهر


تێكڕاى ته‌مه‌ن لە هەرێم بۆ ٧٥ ساڵ بەرزبووەتەوە\n10:17 - 15/08/2019 174 جار خوێندراوەتەوە\nزەمەن: سه‌رچین ساڵح\nئاماره‌كان ده‌ریده‌خه‌ن تێكڕاى ته‌مه‌ن له هه‌رێمى كوردستاندا له هه‌ڵكشاندایه به‌راورد به ساڵانى ڕابردوو، هۆشیارى ته‌ندروستى‌و بایه‌خدان به منداڵ له رووى ته‌ندروستیه‌وه هۆكارى سه‌ره‌كى بەرزبوونه‌وه‌ى رێژه‌كه‌یه.\nبه‌پێى ئاماره‌كانى وه‌زاره‌تى پلاندانانى هه‌رێم رێژه‌ى ئاستى تێكڕاى ته‌مه‌ن له هه‌رێمى كوردستاندا. له 10 ساڵى رابردوودا له هه‌ڵكشاندابووه. به‌شێوه‌یه‌ك له ساڵى 2009 تێكڕاى ته‌مه‌ن 74.2 ساڵ بووه، ساڵى 2016 به‌رزبووه‌ته‌وه بۆ 75.1، له‌مساڵدا 75.3 پێشبینى ده‌كرێت ساڵى داهاتوو 75.4 بێ. ئێستاش به تێكڕاى هه‌ر كه‌سێك زیاتر له 75 ساڵ تەمه‌ن ده‌كات.\nبه‌رزبونه‌وه‌ى ئاستى تێكڕاى ته‌مه‌ن له هه‌رێمى كوردستان له‌كاتێكدایه، تێكڕاى ته‌مه‌ن له ساڵانى رابردوودا له عێراق له ئاستێكى نزمدا بووه. ئێستاش جیاوازیه‌كى زۆر له تێكڕاى ته‌مه‌ن هه‌یه له نێوان عێراق‌و هه‌رێمى كوردستاندا.\nبه‌پێى ئاماره‌كانى وه‌زاره‌تى پلاندانانى عێراق له ساڵى 1960 تێكڕاى ته‌مه‌ن له عێراق دا 48.03 بووه، ساڵ له‌دواى ساڵ رێژه‌كه به‌ره‌و زیادبوون رۆشتووه. ساڵى 1997 گه‌یشتووه‌ته 71.04، له‌و ساڵه به‌دواوه به‌رەو دابه‌زین رۆشتووه. ساڵى 2009 تێكڕاى ته‌مه‌ن 68.73، له ئامارى ساڵى 2013 به‌رزبووه‌ته‌وه 69.47.\nمه‌حمود عوسمان به‌ڕێوه‌به‌رى ئامارى سلێمانى به“زه‌مه‌ن”ى وت: “به‌رزبوونه‌وه‌ى ئاستى تێكڕاى ته‌مه‌ن به‌زۆرى بۆ ئه‌وه ده‌گه‌ڕێته‌وه هۆشیارى ته‌ندروستى زیادى كردووه، به‌تایبه‌ت ژنان پێش ئه‌وه‌ى منداڵه‌كه‌ى له‌دایك ببێ، چه‌ند جارێك سه‌ردانى پزیشک ده‌كات، دواى له‌دایكبوونیشى تا ته‌مه‌نى پێنج ساڵیى له‌ژێر چاودێرى‌و سه‌ردانى پزیشکدایه، ئه‌مه‌ش واده‌كات دووربن له نه‌خۆشی‌و له‌ناوچوون، له‌به‌رئه‌وه‌ى له ساڵانى زوودا به‌شێكى زۆرى كه‌مى ئاستى تێكڕاى ته‌مه‌ن به‌هۆى نه‌خۆشییه کوشندەكانه‌وه بووه كه به‌زۆرى توشی منداڵ بووه“.\nوتیشى: “ئه‌و نه‌خۆشییه مه‌ترسیدارانه‌ى كه پێشتر هه‌بوون وەک مه‌لاریاو ئیفلیجى و كۆكه‌ڕه‌شه، بەهۆی هەبوونی خزمه‌تگوزارییه‌وە تاڕادەیەکی زۆر نەماون و کەرتی تەندروستی له‌ئاستێكى باشدایه. ئه‌وانه‌یشى ته‌مه‌نیان ده‌كه‌وێته سه‌رو 60 ساڵه‌وه خزمه‌تێكى باشی ته‌ندروستى خۆیان كردووه، به‌راورد به وڵاتانى ده‌وروبه‌رمان ئاستى تێكڕاى ته‌مه‌ن له هه‌رێم زۆرباشه“.\nبه‌پێى ئاماره‌كانى وه‌زاره‌تى ته‌ندروستى، ساڵانه له هه‌رێمى كوردستاندا زیاتر له 160 هه‌زار منداڵ له‌دایك ده‌بن. له به‌رامبه‌ردا زیاتر له هه‌شت هه‌زار كه‌س گیان له‌ده‌ست ده‌ده‌ن.\nڕێژه‌ى گه‌شه‌كردن له هه‌رێمى كوردستاندا 2.8%ــە ئه‌مه‌ش نزیکە له‌گه‌ڵ ستانداردى جیهانیی كه بۆ عێراق دانراوه ئەویش 3% ــە.\nسەرباری زیادبوونی هۆشیاریی تەندروستی و زیادبوونی تێکڕای تەمەن، بەڵام چەند هۆکارێک هەن کە وادەکەن رێژەی مردن لە کوردستان زیاتر بکەن لەوانە: رووداوه‌كانى هاتوچۆ.\nئەو رووداوانە رۆژانە روودەدەن لەسەر شەقام و رێگا سەرەکییەکاندا، هۆكارى كه‌مبوونه‌وه‌ى تێكڕاى ته‌مه‌نن له هه‌رێمدا. به‌پێی ئامارێكی به‌ڕێوه‌به‌رایه‌تی هاتوچۆی هه‌رێم، له ماوه‌ی 15 ساڵی ڕابردوودا له‌هه‌رێمی كوردستان 10 هه‌زار كه‌س به‌ڕووداوه‌كانی هاتوچۆ گیانیان له‌ده‌ستداوه واتا له ساڵێكدا 766 كه‌س گیانیان له‌ده‌ستداوه.\nخاڵس قادر، بەڕێوەبەری گشتی دیوانى وه‌زاره‌تى ته‌ندروستى به “زه‌مه‌ن”ى وت: “به‌راورد به وڵاتانى ناوچه‌كه، رێژه‌ی مردن بە رووداوەکانی هاتوچۆ زۆر ترسناک نییە‌و پێشكه‌وتن هاتووەتە ئاراوە به‌راورد به‌ساڵانى رابردوو. به‌ڵام له‌ئاست وڵاتانى ئه‌وروپادا نییه“.\nوتیشى: “شه‌ڕو جه‌نگ له‌ناوچه‌كه‌و رووداوه‌كانى هاتووچۆ، كاریگه‌رى نه‌رێنیان هه‌بووه له‌سه‌ر كه‌مكردنه‌وه‌ى تێكڕاى ته‌مه‌ن، له‌به‌رئه‌وه‌ى لەم رووداوانەدا ئەوانەی گیان لە دەستدەدەن زۆربه‌یان لە چینى گه‌نجان‌و منداڵانن، ئەمانە تێكڕاى ته‌مه‌ن كه‌م ده‌كه‌نه‌وه“.


گەردەلولی خۆر بەرەو زەوی دێت و ’’مەترسی لەسەر ئینتەرنێت و کارەبا’’ دروست دەکات\n2021.11.13 - 12:57\nگەردەلولی بەهێزی خۆری کە بە ئاراستەی زەوی دێت و ئەگەری هەیە بێتە هۆی لەکارخستنی هێڵەکانی ئینەرنێت و کارەبا و سەتەلایتەکان، ئەمە بەگوێرەی لێکۆلێنەوەیەکی زانستی لە زانکۆی کالیفۆڕنیا ئێرڤن.\nبەپێی هەواڵێک کە دەنگی ئەمریکا بڵاوکردووەتەوە، گەردەلولی خۆری یەکێکە لە دیاردە باوەکانی "کەشوهەوای واڵایی" و کاتێک دروست دەبێت کە خۆر لە ئەنجامی تەقینەوەی گەورەدا رێژەیەکی زۆر لە پلازما و وزەی موگناتیسی دەردەدات. ئەگەرچی ئەم گەردەلولانە مەترسی ڕاستەوخۆیان بۆ سەر مرۆڤ نییە، بەڵام کاریگەری دەخەنە سەر بواری موگناتیسی زەوی و دەکرێ ببنەهۆی ڕاوەستانی ئامێرەکانی تەکنەلۆجی.\nئەم گەردەلولانە لەهەمان کاتدا دەبنەهۆی دروستبوونی دیاردەی سروشی سەرنجڕاکێشی ناسراو بە ئەورۆرا یاخود "تیشکی جەمسەری" کە تێیدا ئاسمانی ناوچەکانی نزیک لە جەمسەرەکانی ڕووی زەوی بە ڕوناکی سەرنجڕاکێش دادەپۆشرێن.\nسەنتەری پێشبینی کەشوهەوای واڵایی ئەمریکا(SWPC)لە ئێستادا چاودێری ئەو گەردەلولە خۆریانە دەکات کە لەسەرەتای ئەم مانگەوە دەستیان پێکردووە کاتێک خۆر خولێکی نوێی دەستپێکرد.\nشایەنی باسە، خولی خۆر هەر 11 ساڵ جارێکلە بواری موگناتیسی خۆردا ڕوودەدات. پێشبینی دەکرێت ئەم خولەی ئێستا لە ساڵی 2025 بگاتە ترۆپک.\nبەگوێرەی لێکۆلێنەوەکە لە زانکۆی کالیفۆڕنیا ئێرڤن، ئەگەری هەیە ئەو گەردەلولە خۆریانەی ئێستا گاریگەری زۆرتر بخەنە سەر ئەو هێڵانەی ئینتەرنێت کە لەژێر دەریا دان چونکە زۆرترین مەودایان هەیە. هەروەها لێکۆڵینەوەکە پێشبینی کرد کە ویلایەتە یەکگرتوەکانی ئەمریکا لە وڵاتانی ئەوروپا زیاتر زیانی بەربکەوێت لە ئەگەری ئەم گەردەلولانە. وڵاتانی ئاسا، بەتایبەت سینگاپور، کەمترین هەڕەشەیان لەسەرە بەهۆی کورتی وایەرەکانی ئینتەرنێت.\nبەرپرسی لێکۆڵینەوەکە، دکتۆر سانگیسا عەبدوجیۆسی، ڕایگەیاند کە دەکرێ هۆشداری بدرێت لەسەر ئەم گەردەلولانە نزیک 13 کاتژمێر بەر لە ڕودانیان. بەڵام، ئەو ئاماژەی دا، بەرگری کردن لێیان لەسەر زەوی سنوردارە و دەبێ ئامادەکاری بکرێت بۆ ئەگەری لەکارکەوتنی هێڵەکانی ئینتەرنێت.\nپێشتر گەردەلولی بەهێزی خۆر ڕوبەڕووی زەوی بووەتەوە بەڵام لە کاتێکدا کە مرۆڤایەتی وەکو ئێستا پشتی بە کارەبا و ئینتەرنێت نەبەستبوو. ساڵی 1859 گەردەلولێکی بەهێزی خۆری بواری موگناتیسی زەوی گرتەوە کە بووە هۆی لەکارکەوتن و گڕگرتنی چەندین هێڵی سیستەمی گواستنەوەی تێلەگرافی لە سەرانسەری جیهان.\nبەشە خۆراکى سێیەم دابەشدەکرێت\n2021.11.14 - 19:26\nکۆمەڵ لەبارەى کۆچی هاوڵاتیان: نابێت تاقمێكی مشه‌خۆر ده‌ست به‌سه‌ر داهاتی وڵاتدا بگرن\n2021.11.08 - 22:54\nپسپۆڕێکی خۆراک میوەیەک لە نەخۆشانی شەکرە قەدەغە دەکات\n2021.10.31 - 19:35\nدۆلار و لیرە و تمەن بەرەو دابەزینی زیاتر دەڕۆن\n2021.11.20 - 10:12


دوای ٨ ساڵ لە بڕیاردان، زەوی بەسەر زیندانیانی سیاسیی کەلاردا دابەش نەکراوە – کوردی – RojNews.News\n27/02/2020 - 8:23:08 pm\nهەینی, 6 ديس 2019 – 08:07 ڕۆژنیوز – بۆتان گەرمیان\nبەپێی یاسای ژمارە نۆی ساڵی ۲۰۰۷، لە یاسای ماف و ئیمتیازاتی کەسوکاری شەهیدان و زیندانییانی سیاسی لە هەرێمی کوردستاندا، کە بریتییە لە پێدانی (زەوی، خانوو، شوقە)، ئەنجومەنی وەزیران لە ساڵی ۲۰۱۱ بڕیاری دا بە دابەشکردنی پارچە زەوییەکی ٢٠٠مەتریی بەسەر زیندانیانی سیاسی و کەسوکاری شەهیداندا، ئەو بڕیارە لە شارۆچکەی کەلاری ناوەندی ئیدارەی گەرمیان، ٩٨٠کەسی گرتەوە، بەڵام تائێستا زەوییان بەسەردا دابەشنەکراوە.\nئەمەش ناڕەزایەتی و نیگەرانی زیندانیانی سیاسی و کەسوکاری شەهیدانی سنووری شارۆچکەی کەلاری ناوەندی ئیدارەی گەرمیانی بەدوای خۆیدا هێناوە و لەو چوارچێوەیەشدا بۆ ڕۆژنیوز دەدوێن.\nزانا جومعە، یەکێک لە کەسوکاری شەهیدان، پێیوایە، کە هۆکاری دابەش نەکردنی ئەو زاوییانە ئەوەیە”جیاواز لە کەسوکاری شەهیدان، بەرپرسان کەسی تریان تێکەڵکردبێت بە بڕیارەکە بە ویستی خۆیان”.\nوتیشی: بۆ گەیاندنی ناڕەزایەتییەکانمان چەند جارێک سەردانی لایەنی پەیوەندیدارمان کردووە، بەڵام بێسودبووە، زیندانیی سیاسی و کەسوکاری شەهید هەیە تا ئێستا کرێ نشینە و چاوەڕێی ئەو زەوییە دەکات، بۆیە ئەگەر کێشەکەمان بۆ چارەسەرنەکرێت ئەوا هەڵوێستی تر دەگرینە بەر.\nکاوە مەجید، زیندانیی سیاسیی بووە و داوا لە شارەوانی کەلار دەکات، لە ماوەیەکی زوودا ئەو پارچە زەوییانە دابەش بکات، “چونکە چەند ساڵێکە چاوەڕێیی دەکەین و بە مافی خۆشمانی دەزانین سودمەندبین لەو بڕیاڕە”.\nئەکرەم ساڵح، سەرۆکی شارەوانی کەلار هۆکاری دابەشنەکردنی ئەو زەوییانەی بۆ نەبوونی زەوی لە کەلار گەڕاندەوە و وتی: لەکاتی دەرکردنی بڕیاڕەکە زەوی لە شارۆچکەی کفری و شارەدێی ڕزگاری دابەشکراوە، بەڵام لە کەلار زەوی پێویست لەبەردەستدا نەبووە.\nسەرۆکی شارەوانیی کەلار، وتیشی: داوامان لە وەزارەتی کشتوکاڵ کردووە ڕووبەری ٦۱۳ دۆنم زەوی سنوورەکە، کوژاندنەوەی بۆ بکرێت و بخرێتە سەر سنوری شارەوانی کەلار، تا بتوانین کاری نەخشەسازیی و دیزاینی بۆ بکەین و دابەشی بکەین بەسەر کەسوکاری شەهیدان و زیندانی سیاسی.\nباسی لەوەش کرد، کە ئەم هەنگاوە کاتی پێویستە، تاکو ئێستا تەنها تەرخانکردنی زەوییەکە کراوە و کوژاندنەوەی بۆ نەکراوە، ئێمە هەموو ئامادەکارییەکمان کردووە تەنها چاوەڕێی ئەوەین بخرێتە سەر شارەوانی کەلار و دەست بە دابەشکردنی بکەین.